Farmajihi loo hanwaynaa miyuu fashilmay - Puntland Mirror Believable Media Website\nHomeOpinionFarmajihi loo hanwaynaa miyuu fashilmay\nFarmajihi loo hanwaynaa miyuu fashilmay\nMarch 15, 2019 Puntland Mirror Opinion 0\nFagaare laysugu soo baxo oo ficil dareen shacab kudhisan oo shaqsi lagu taageeray aan qabiil kudhisnayn waxaa noogu horeeyay farmaajo kadib kala fogaanshihi dadka somaliyeed kudhacay. Farmajo oo xiligaas ahaa raysal wasaarahi dalka somaliya aya waxa dawladi dalka ka ariminaysay gooansatay inay xilka kaqaado. Waxaa arintaas u cuntami waysay shacabka soomaiyeed. Waxaana marki u horeesay muqdisho lagu arko mudaharad aad u balaaran oo shucuubta dadwaynaha katurjumaya kasoo ay kaga soo horjeeden xil kafariisinta farmaajo. Hase yeeshe madhicino farmajo waa lafarisiyay. Waxaase hanka shacabka dib usoo nooladay marki farmajo dib dalka ugusoo laabtay isago madaxwayne ah dalka hogaankiisana lagu aminay. Waxaa mar labad isqabsaday cir iyo dhul. Dhaanto, xaflado, heeso iyo erayo kuhaboonba wa latiriyay. waxa kubaxday hal haysyo aad looga wada xasuusto dhamaan geyiga soomalidu dagto sida, farmaajo ii geeya oo gaban muruqmaala beertiisa dhexdeeda kasoo tabiyay. Bulshadu way wada faraxday baraara lasugayay lakiinse maxaa badalay. Mayahay farmajo midki lafilayay mise waa fashilmay waa erayga maanta lagu wareersanyahay. Inkasto bulshada soomaliyeed xiisaheedu yahay mid bilo yar kudhamaada durbaba waxa baraha bulshada lagu baahiyay in uu bilawgiba farmaajo kufashilmay bulsho hogaaminteed. Waxaa baryahan danbe eraygi bulshadu jeclayd ee farmajo ii geeya badalay. Bal Igu sawir oo ah eray bulshadu u isticmaasho inay tilman uga bixiso wax qabadka hogamiya yaasha dawlada somaliya. Labada fakar ee kor kusoo xusnay waa kuwo aad ukala fog waxaana ku seleeyay inay sababtay dhawr qodob:\nBarbar kaciyaarka siyaasada farmaajo oo dadka xog ogaalka inta badan ku tilmaaman inay tahay mid aan bislayn oo boog mooyee bulshada aan baraaro usoo wadin. Baraha bulshadana aad ugu bahsan. Balse qaar kaloo u dhuun daloola barta siyaasadu iska qabsato ayaa ayaguna tilmaama In barbarka lala hayo bulshada maamulkeeda oo uu farmaajo yahay tabeele aan talo ka go in. Hadaba suasha iswaydiinta mudan waxay tahay yaa barbarka lahaya?\nGuur guurka siyaasadeed ee gacanta u galiyay raysal wasaaraha somaliya mudane khayre dhamaan xoogaga wasaradaga oo gacanta afka usaaray wasiiradi goaanka ulaha ayaa goor walba dadku gaar u tilmaama.\nDawlada goboboleedyada ayaa ayaguna lagu tilmaama inay ku noqdeen laf dhuun gashay. Geesku aado mooyane Geeska kale usocda goaana kuba gaaray inay gaar kayihiin goamada dawlada.\nGoaanki ugu xuma ee siyaasi soomaliyeed gaaro aya lagu tilmaama iib gayntii, gaal dilihi wayna ee geyiga somali galbed ka dagalami jiray ee qalbi dhagax oo dawlada farmajo gacanta u galisay galadi ukasoo fakaday.\nHeshiiski gaabna ee etopia kula gashay soomaliya gadaha badeeda aya asna aha mid shacabka gilgilay.\nGuul darada amni ee muqdisho kala googoysay ayaa noqotay mid gabi ahaanba kaxanajisay shacbiga magalada muqdisho ayagoo sheegay inay darisku Dab kala qaadan waayeen oo Askari dhexda taagan tahay.\nIskusoo wada duubo waxaa baryahan dal iyo dibadba dadku tilmaamaya in dawlada maanta jirta ay tahay mid kaliidata kuwii horay looyaqanay.\nWaxaase intaas gaar ahaaneed sii dheer in faragalinti shisheeye ee uu farmaajo balan qaaday fulinteedi aan lahayn oo meeshu wali furantahay. Inkasto faldanbiyeedyo faro badan bulsho farta kufiiqayso, shacbiga soomaliyeed intiisa badana uu aad ugasoo horjeedo siyaasada farmajo magacyo cajiibana loobixiyay dawlada manta jirta oo ay kamid tahay “nabar iyo naxdin” hadana waxa in laga fakaro u baahan sidee farxad soomali oo dhan loo gaarsin kara. Maxaase adigu akhristo ficil ah oo aad fulin lahayd. Farax macalin oo waraysi RTN hadal kaheediyay wuxuu yiri farmajo libaax ayaa loo haystay lakiin meeshi libaax loo qabay hadii jiir kasoo baxay kawaran. Akhriste makuraacsanthy hadalka farax macalin mise far baa kaga taagan.\nJuly 26, 2016 Yaan maantay u baahanahay?\nJanuary 27, 2019 Labo Gabey iyo Labo Habeen oo Taariikhda u galay Soomaaliya\nJuly 2, 2016 Puntland: Shacab hagaagsan iyo hogaan la’aan\nPuntland: Waxaa waajib ah in aan ka qeybgalno wadahadalada u dhaxeeya dowladda federaalka iyo maamulka Somaliland\nMogadishu-(Puntland Mirror) At least 10 people were killed after a car packed with explosives blew up at restaurant in Mogadishu on Wednesday, security and medical officials say. More than 20 people were injured in that [...]\nAl-Shabab attack seaside restaurant in Mogadishu\nAl-Shabab fighters attacked seaside restaurant in the Somali capital, Mogadishu on Thursday evening. According to the witness the attack began with car bomb rammed at the gate of the restaurant. There are no reports on [...]


Guuxa EPRDF iyo TPLF oo Ilbaabda soo jiidhaya. – Xeernews24\nGuuxa EPRDF iyo TPLF oo Ilbaabda soo jiidhaya.\n16. Dezember 2018 /in WARAR/NEWS /von admin\nMadaxii hore ee arrimaha xidhidhka dawlada Ethiopia, Getechew Reda, ayaa ku eedeeyay xukuumada Abiy Ahmed inay dhinac u riixayso qoomiyada Tigreega ah. Reda, oo wali madaxda sare ee EPRDF iyo TPLF ah, ayaa sheegay in garsoorka xukuumadu yahay mid la kala dooranayo oo dad gaar ah loo adeegsanayo. Getechew oo la hadlay wakaalada wararka ee Reuters ayaa sheegay in talaabada dawladu qaaday inay shaqayn doonin.\nQoomiyada Tigreega, oo 27 sano awooda haysay, ayaa guux ka muujisay qaqabashada 60 qof oo isugu jiray saraakiil sirdoonka ah iyo madaxdii shirkada METEC oo u badnaa Tigree. Waxaa jira dibadbaxyo ka dhacay meelo gobolka ah oo lagu codsanayo inla la ilaaliyo dasduurka dalka.\nAbiy Ahmed ayaa dhowaan warbaahinta u sheegay in xukuumadiisu ay sharciga horkeeni doonto dhamaan dadkii lagu tuhmay gaboodfalyada, balse waxa u hoosta ka xariiqay In aan qoomiyad ama qabiil gaar ah loo ciqabaynin danbiyo ay shaksiyaad galeen.\nIsbadalka dalka ka curtay ayaa si gaar ah u sameeyay qoomiyada Tigreega iyada oo madax badan lagu eedeeyay danbiyo, kuwa kale la qabtay, halka qaar kale ahmiyadoodi siyasadeed hoos loo dhigay. Arrimahaas ayaa cabsi iyo shaki weyn ku abuuray qoomiyada iyo siyaasintooda oo hadda u muuqda mucaarid.\nMid kamid ah la taliyaasha Abiy Ahmed ayaa Reuters u sheegay in shaqada laga eryay ilaa 160 jenaraal oo lagu eedeeyay inay magaca dawlada falal argagixiso ku fuliyeen.\nWaxaa jira ismaan-dhaaf xoog leh oo u dhaxeeya qoomiyada Tigreega iyo Ethiopia inteeda kale. Dadka Tigreega ayaa ku doodaya inay Ethiopia xoreeyeen, horumar keeneen, dhaqaalaha kor u qaadeen islamarkaana nidaamka federaalka ah udbaha u taageen.\nEthiopia inteeda kale ayaa dareensan in 27kii sano ee TPLF talada haysay ay ku kacday gaboodfalyo aan horay loo arag, musuqmaasuq aan lala gabban iyo iyada oo qoomiyada Tigreegu awooda oo dhan maroorsatay. Waxaa intaa dheer, in TPLF abuurtay colaad u dhaxaysa qoomiyadaha kala duwan si la isugu mashquulo; oo aan TPLF loola xisaabtamin.\nTaageerayasha TPLF ayaa aad uga walaacsan isku-dhacyada qoomiyadaha iyaga oo ku eedeeyay Abiy in uuna colaada waxba ka qaban. Waxaa kale oo ay ku andacoonayaan in dad badan oo Tigree ah laga soo eryay Ethiopia inteeda kale kuwaas oo iyaga oo fara-madhan hadda ku sugan ismaamulka Tigreega.\nColaada salka ku haysa Qoomiyadaha iyo kacdoonkii qoomiyadaha qaarkood ayaa ka horeeyay xukumada Abiy Ahmed iyaga oo ka dhashay dulmigii ay dadka ka cabanayeen ee xiligii TPLF talada haysay, haseyeeshe waxaa jira dad aan Tigree ahayn oo dawlada ku dhaliila sida ay u maamushay colaadaha salka ku haya isirka.\nWaa xaqiiq in qoomiyada Tigreegu dareemayso go’doon oo isbadalka dalka ka curtay awoodoodi hoos u dhigay, laakiin waxaa la gudboon inay isweydiiyaan sababta go’doonka dhalisay iyo say kaga bixi karaan. Ma aha wax qarsoon in maamulka iyo dadka Tigreegu hubaysan yihiin, laakiin dhanka kale waa hubaal inayna saxiib ku lahayn Ethiopia inteeda kale, wadamada gobolka iyo beesha caalamka, sidadarteed waxaa suurtagal ah inayna colaad ku degdegin.\nInkastoo xukumada Addis Ababa dhowr jeer sheegtay in danbiilayaasha oo kaliya la ugaadhsanayo, haddana maamulka Tigreegu arrintaas kuma qancin sababtoo ah danbilayaasha ayaa u badanaya qoomiyada Tigreega maadama ay awooda badankeeda gacanta ku hayeen islamarkaana lagu tuhmayo gaboodfalyo iyo musuq badan, haseyeeshe xukuumadu waa inay sharciga wada horkeento cid kasta oo lagu tuhmayo danbi, qoomiyada ay dooni haka soo jeedane.\nDadka Tigreega waxa ay ku qasban yihiin inay laba midkood doortaan: inay dawlada la shaqeeyaan oo diyaar u noqdaan dhiibista dadka lagu tuhmayo danbiyada kala duwan iyo inay si toos ah u diidaan dawlada islamarkaana diyaar u noqdaan natiijada ka dhalan karta arrintaas – waa go’aan adag oo samayn ku yeelan kara Tigreega iyo dalka oo idil haseyeeshe waxaa iyaduna adag inla isdaawado oo xaaladu sidan iska ahaato.\nhttps://www.xeernews24.com/wp-content/uploads/2017/12/shirkii.jpg 473 800 admin https://www.xeernews24.com/wp-content/uploads/2017/06/xeernews-1.png admin2018-12-16 15:19:032018-12-16 15:19:03Guuxa EPRDF iyo TPLF oo Ilbaabda soo jiidhaya.\nShirkadda Qatar Airways oo bilaabeysa duulimaad toos ah oo u dhaxeeya Muqdisho... DEG DEG+DHAGEYSO: Khilaafkii Guddoonka Golaha Shacabka Oo Xal Laga Gaadhay.


Business Update: Filimka Kaabil Mudo 5-Todobaad Ah Ganacsiga Uu Gudaha Hindiya Ka Sameeyay - Hablaha Media Network\nBusiness Update: Filimka Kaabil Mudo 5-Todobaad Ah Ganacsiga Uu Gudaha Hindiya Ka Sameeyay\nHMN:- Super Star Hrithik Roshan filimkiisa Kaabil ayaa gabo gabo ku dhow inuu tiyaatarada gudaha Hindiya isaga dago wuxuuna sii sarnaan doonaa labada todobaad ee nagu soo fool leh asigoo lacago aad u yar keeni doono.\nSida shabakada Boxoffice India xaqiijisay filimka Kaabil qaybtiisa Af Hindiga lagu daawaday wuxuu soo xareeyay 86.50 Crore mudo 5-todobaad ah ayadoo kasoo xigatay kooxda cajaladaha qeybiyaan iyo kuwa tiyaatarada iska leh.\nKaabil saami ahaan kooxda cajaladaha qeybiyeen waxay ka heleen 41.50 Crore ayadoo xusid mudan inay filimkaan Rakesh Roshan kaga iibsadeen 50 Crore.\nSidaa darteed 8.50 Crore ayaa ka luntay ama ka qasaartay kooxda cajaladaha Kaabil qeybiyeen wuxuuna natiijo ahaan noqday Below Average.\nKaabil wuu ku fashilmay inuu filimka Raees la tartamo ama soo qabto madaama todobaadka kowaad siweyn looga lacag badiyay markii tiyaatarada la isla saaray wuxuuna loolankada kusoo idlaaday in Raees uu 42 Crore lacago ah dheeer yahay filimka Kaabil.\nKaabil ganacsi ahaan wuxuu la mid noqday filimkii Shivaay ee Ajay Devgn sameeyay kaasi oo Diwali 2016 tartan la galay filimkii Ae Dil Hai Mushkil balse laga guuleestay.\nShivaay cimri ahaantiisa wuxuu keenay 84.83 Crore (Trade Figure) waxaana saami ahaan laga helay 42.50 Crore sababta Kaabil looga saami batay asigoo lacagaha guud Shivaay ka badan waxay tahay in Shivaay todobaadkiisa kowaad lacago 63.47 Crore keenay halka Kaabil todobaadkiisa kowaad uu keenay 58.92 Crore.\nSidaa darteed filimkii todobaadka kowaad lacag badan ayay saami badan kooxda cajaladaha qeybiyaan ka helaan waayo todobaadka kowaad ayuu ganacsiga xoogan iyo saami qeebsashada.\nFadlan hoos kaga filimka Kaabil mudo 5-todobaad ah lacagaha uu keenay sida shabakada Boxoffice India soo daabacday:\nTodobaadka kowaad – 65.74 Crore (mudo 9-maalmood)\nTodobaadka labaad- 16.66 Crore\nTodobaadka sedexaad- 3.54 Crore\nTodobaadka afaraad- 45 Lakh\nTodobaadka shanaad- 11 Lakh\nWadarta Guud – 86.50 Crore (Trade Figure) waa qaybtiisa Af Hindiga lagu daawaday\nKaabil qaybtiisa Af Tamil iyo Telugu lagu daawaday wuxuu kasoo xareeyay 3 Crore sidaa darteeed ganacsigiisa guud ee gudaha Hindiya waa 89.50 Crore (All India Business).


Qeylo-dhaan ka dhan ah boobka doorashada oo is-qabsatay | KEYDMEDIA ENGLISH\nMusharixiinta kursiga oo ay ku jirto Faaduma Aadan Jeelle, shir jaraa’id oo ay ku qabteen Dhuusamareeb, waxa ay xaqiijiyeen in Qoorqoor ku war galiyay inuu HOP104, kula heshiiyay Cawad.\nMUQDISHO, Soomaaliya – Qeylo-dhaan ayaa ka billaabatay degaannada laga daah-furay doorashooyinka Barlamaanka 11-aad ee JFS, kadib markii boob qawan lagula kacay kuraasta, isla-markaana jid-gooyooyin loo dhigtay qaar ka mid ah Musharixiinta.\nGalmudug, waxa ay si cad ugu tumatay qodobbo ka mid ah xeerarka doorashada, waxa ay Saraakiil ciidan guddoonsiisay shahaadada musharraxnimo, halka baratamayaal shuruudaha buuxiyay laga hor istaagay tartanka kuraasta.\nKuraasta tirsigoodu yahay HOP026 iyo HOP104, oo birre la qarsheeyay in doorashadoodu ka dhacdo Dhuusamareeb, ayaa loo kala xiray, Yuusuf Geelle Ugaas, [Dhagey] iyo Mahad Cabdalla Cawad, waxaana si bareer ah loo hor istaagay musharixiintii kale ee kuraasta.\nSida ay sheegeen, wax-garadka iyo siyaasiyiinta ka soo jeeda beesha [Saleebaan Cabdalle, Dir] oo leh kursiga HOP104, Qoorqoor iyo Farmaajo, ayaa iska kaashaday boobka kursiga, waxaana kala shaqeynaya guddoomiyaha guddiga doorashada heer Galmudug, Guuleed.\nMusharixiinta kursiga oo ay ku jirto Faaduma Aadan Jeelle, shir jaraa’id oo ay ku qabteen Dhuusamareeb, waxa ay xaqiijiyeen in Qoorqoor ku war galiyay inuu HOP104, kula heshiiyay Cawad, macquulna aysan ahayn in musharrax saameyn leh la tartamo.\nMahad Cabdalla Cawad, oo muddo dheer xubin ka aha Baarlamaanka Federaalka, oo ka mid ah shaqsiyaadka ku daaban Farmaajo, ayaa la filaya in Arbacada, qaab gacan taag ah, uu kaga soo baxo Caasimadda Galmudug.\nSida ay Keydmedia Online hore u baahisay, Qoorqoor ayaa Yaasiin Farey u boobaya Kusiga HOP-067, wuxuuna jid-gooyo u dhigtay dhamaan musharixiinta rasmiga ah ee kursiga, kuwaas oo shir jaraa’id oo ay qabteen ku sheegay in Madaxtoyada Galmudug, HOP-067, u boobtay Kooxda Farmaajo.\nFahad iyo Farmaajo ayaa doonaya in dhamaan eedeysanayaasha u adeegayay ay ku daraan baarlamaanka 11-aad ee JFS, si ay kaga gambadaan gacmaha sharciga, waxayna Muqdisho ka daad-gureeyen ciidan ka tirsan NISA, oo ergo ahaan u dooranaya Farey, oo ku eedeysan khaarijinta Ikraan Tahliil.\nHOP-067, waxaa leh, beesha Macalin Dhiblaawe, Waceysle, Abgaal, waxaana Baarlamaankii 10-aad ku fadiyay Cabdullahi Cali Axmed [CADDOW CALI GEES], hayeehsee, sanadkaan kuma jiro musharixiinta.\nBoobka kursigaan, ayaa waji hor leh u yeeli kara hannaanka hadda wax ku socdaan, waxaana la fiayaa in ay ka dhalato fal-celin xooggan.\nAxmed Cismaaan Diiriye, ayaa maanta la sheegay inuu ku guuleystay kursiga HOP233, kadib doorasho ka dhacday dugsiga tababarka Janeraal Kaahiye, oo ay ka dhaceyso doorashada xubnaha baarlamanka kasoo galaya gobollada waqooyi.\nHayeeshee, Muno Cali Cabdullahi iyo Cabdixakiin Maxamuud Colaad, oo ka mid ah mushariinta is-diiwaan galiyay ee shahaadada tartanka heystay ayaa qaadacay natiijada doorashada, waxayna Mahdi Guuleed, ku eedeeyeen in uu ergo ka dhigay shaqsiyaan aan heybta kursiga ka mid ahayn.\nQaar ka mid ah siyaasiyiinta, ayaa durba billaabay in ay ka hor yimaadaan qaabka ay ku billaabatay doorashada Golaha shacabka, waxayna Ra’iisul Wasaaraha Xil-gaarsiinta lagu dhaleeceeyay xalaaleynta boobka kuraasta.


Dowladaha Mareykanka iyo UK oo digniin culus kasoo saaray doorashada Somalia - Caasimada Online\nHome Warar Dowladaha Mareykanka iyo UK oo digniin culus kasoo saaray doorashada Somalia\nDowladaha Mareykanka iyo UK oo digniin culus kasoo saaray doorashada Somalia\nMuqdisho (Caasimada Online) – Safiirka UK ee Soomaaliya Kate Foster iyo Sii-hayaha Safaaradda Mareykanka Colleen Crenwelge oo wareysi siiyey idaacadda Goobjoog ayaa ka hadlay waxyaabo badan oo ku saabsan xaaladda Soomaaliya, gaar ahaan doorashada ka socoto dalka.\nSafiirada UK iyo Sii-hayaha Safaaradda Mareykanka ayaa sheegay in doorasho lagu shubto, oo aan xalaal aheyn ay ka dhalan karto qalalaaso, iyaga oo ku baaqay iney dhacdo doorasho xor iyo xalaal ah si looga fogaado dagaal dib uga qarxo Soomaaliya.\nSafiirka UK ee Soomaaliya Kate Foster oo ka jawaabeysay su’aal aheyd “miyaaney aheyn halkii doorasho ha dhacdo uun la dhihi lahaa in laga hadlo qabashada doorasho lagu kalsoonyahay si looga fogaado qalalaaso” ayaa tilmaamtay in loo baahan yahay in la qabto doorasho xalaal ah isla markaasna ay beesha Caalamka dhowr jeer ku celisay arrintaan.\n“Haa, waa sax, waxaan rabnaa doorasho xalaal ah, oo lagu kalsoonaan karo oo si nabad ah ku dhacdo, labadaasina way wada socdaan, haddii aadan laheyn doorasho xalaal ah, waxaa hubaal ah iney qalalaaso ka dhalaneyso…ma dooneyno inaan aragno qalalaasihii dhacay horraantii sanadkan iyo barakicii kumanaanka ahaa oo ahaa wixii ka dhashay, beesha caalamka waxaay ka hadleen sida ay muhiim u tahay in doorashada ay noqoto mid lagu kalsoon yahay” ayey tiri Kate Foster.\nDhankeeda, Sii-hayaha Safaaradda Mareykanka Colleen Crenwelge ayaa ugu baaqday saamileyda siyaasadda inay ka fogaadaan wax kasta oo keeni kara qalalaaso.\n“Waxaan ugu baaqeynaa dhammaan in laga fogaado wax qalalaaso ah, ma jirto cid dooneysa iney aragto bilowgii sanadkan, sida ay safiir Kate sheegtay doorashada xalaasha ah waxay barbarsocotaa ka fogaanshihaya qalalaaso, waana sii wadeynaa inaan arriknaas xoojino” ayey tiri.\nLabada safiir ayaa ka digay in doorashada lagu shubto taasina ay ka dhalan kato qalalaaso badan, oo keenta dagaal iyo barakac.\nHadalka kasoo yeeray labada safiir ayaa kusoo aadayo xilli doorashada ka socoto Soomaaliya ay ka jirto cabashooyin badan oo ku saabsan in la boobay kuraas isla markaasna aysan doorashada u socon hab lagu kalsoonaan karo.


Xog: Sidee ku timid raali-gelintii uu Xasan Cali Kheyre xalay siiyey CC Shakuur? | Baahin Media Warka Somalia iyo Somalida\nWARARKA MAANTA Xog: Sidee ku timid raali-gelintii uu Xasan Cali Kheyre xalay siiyey CC...\nXog ay heshay Badweyn Online ayaa sheegeysa in raali-gelinta uu Kheyre bixiyey ay ku timid cadaadis xooggan oo uga yimid Madasha Xisbiyada Qaran, gaar ahaan madaxweyne Xasan Sheekh Maxamuud, iyo sidoo kale siyaasiga Cabdiraxmaan Cabdishakuur Warsame.\nSida ay xogta ku heshay Badweyn Online, xubnaha ka wakiilka ahaa Kheyre ayaa kadib u tegay Sheekh Shariif Sheekh Axmed, kaasi oo aqbalay codsigooda islamarkaana u sheegay inuu Xasan Sheekh xallin doono, balse ay u baahan yihiin inay soo xaliyaan Cabdiraxmaan Cabdishakuur. Sheekh Shariif ayaa kadib la hadlay Xasan Sheekh, una sheegay in Kheyre uu kaga dhigay, taasi oo Xasan uu aqbalay.\nPrevious articleMaxoow CC Shakuur kayiri raali-gelintii uu siiyey Xasan Kheyre, dalab cusub-na diray\nNext articleWararkii ugu dambeeyey shirweynaha u furmaya hoggaamiyeyaasha mucaaradka\nDhageyso :Axmed Madoobe oo Ciidamadda Dowladda Amar Dul Dhigay\nXOG: Dagaal Cusub Oo Ka Dhex Qarxay Farmaajo Iyo Muuse Suudi & Kulan Xalay Ku Dhexmaray Villa Somalia\n65 Sano jir siweyn oga farxiyay caalamul islaam iyo dowlada Norway iyo hadal heyntiisa oo taagan


Ma Jira Nidaam Dawladeed oo ay Soomaalidu Daneyneyso | JAMHURIYADDA\nHome Siyaasadda Ma Jira Nidaam Dawladeed oo ay Soomaalidu Daneyneyso\nMa Jira Nidaam Dawladeed oo ay Soomaalidu Daneyneyso\nSu’aasha qof walba, oo dalkiisa jeceel, looga baahan yahay in uu iswediiyo waxey tahay: Maxaa sababay Soomaalidu inay siyaasadda iyo hoggaminta waqtiyeysan ee dalka ugu heshiin kari la’yihiin?\nReer galbeedkii muddada dheer gumeysan jiray Asiya iyo Afrika ma gaarsiinin dalalkaas horumar maamul, siyaasad iyo midka dhaqaale toona. Waayo qorshahooda ku ma jirin in dalalka Afrika iyo kuwa Asiyaba ay ka baxaan hoostooda.\nDagaalkii labaad ee addunka kadib isbadeel fikradeed, oo ku dhacay reer galbeedka, ayaa sababay in dalalka Asiya iyo Afrika ay helaan madax banaanidooda. Soomaaliya waxey gumeysiga ka baxday isla markaasna midowday 1dii Luulyo 1960kii.\nSoddonkii sanadood ee ugu horeyay xornimada Soomaalida, wuxuu dalka tijaabiyay laba hab oo kala duwan. Hab Demoqaraadiyadeed 1960kii ilaa 1969kii iyo xukun militeri kali-taliska ah, 1969kii ilaa 1990kii.\nMarkii la hirgeliyay mabda’a shuuciyadda “Marxism-Leninism” oo meel ka dhac ku ahaa ummadda Soomaaliyeed ee muslimka ah, waxaa asaasmay ururro mucaarad. Kuwaas oo qaarkood hubaysnaayeen waxay dagaal ku fureen dawlaadii kali-taliska. Dagallada jabhadahaas iyo kacdoonkii Muqdishoo waxay bishii Jenaayo 1991, Dawladdii Jen. Maxamed Siyaad Barre ka saareen caasimada dalka.\nIsla markiiba, waxaa soo baxday in mucaaradku “ha la rido dowladda” wax ka baxsan oo mabda’a ah in aysan lahayn. Taas waxaa u daliil ah dagaalkii dhexmaray garabka Cali Mahdi Maxamed iyo kan Jen. Maxamed Faarax Caydiid.\nTaariikhdaas kooban kadib, waxaa xusid mudane inuu Madaxweynaha dalka Jibuuti, mudane Xasan Guulayd Abtidoon, Allah u naxariiste, uu u qabtay Soomaalida labo shir markii caalamka daneyn waayey joojinta colaadda. Shirarkaas dhexdhaxadinta ah, waxaa la kala qabtay 5tii ilaa 11kii June 1991, iyo 15kii ilaa 21kii Luulyo 1991dii. Hayeshee natiijooyinkoodii wax badan kama bedelin nabadeenta dalka.\nSidoo kale, gogol dib-u-heshiisin ah waxaa u fidiyay Soomaalida dalal ay ka mid ahayeen Etiobiya 1993, Masar 1994, Ugaandha iyo Yemen. Nasiib darro, shirarkaas wax heshiis ah oo la taaban karo kama soo bixin.\nBishii Oktoobar 2000, Madaxweynaha dowladda Jibuti mudane Ismaaciil Cumar Geelle ayaa mar seddexaad shirweyne dib-u- heshiisiin ah u qabtay Soomalida. Shirka Carte oo in muddo ah laysku mari waayay, ayey akhiraan Soomalidu isla gareen hab wax qaybsi ah. Halkaas waxaa ka soo baxay Barlamaan ay xubnahiisa u qaybsadeen beelaha Soomaaliyeed habka 4.5 loo yaqaano.\nXubnaha Barlamaanka oo ka kobnaa 275, waxey Madaxweyne u doortay mudane Cabdiqaasim Salaad Xasan oo dhisay Xukumaad Ku-Meel Gaar ah (Transitional National Government). Cabdiqaasim Salaad wuxuu ra’iisul warsare u magacaabay,(1) Cali Khaliif Galeyr,(2) Xasan Abshir Faarax iyo (3) Maxamed Cabdi Yuusuf.\nShirkii Jibuuti oo biloow fiican ahaa waxaa ku xigay shir lagu qabtay Kenya (Embgath) 2004kii. Shirkaas waxaa lagu gaaray in la qaato habka Federaalka, waxaana lagu dhisay Dawlad Federaal ah oo ku-meel-gaar ah (Transitiona Federal Government).\nWaxaa kaloo la gaaray in gobolada leysku raacinaayo labo iyo wixii ka badan si loo dhiso maamul-goboleedyo saldhig u noqoda federalka. Shirkaas, waxaa lagu dhisay Dowlad uu Madaxweyne u yahay mudane Cabdullahi Yusuf Axmed. Dowladaas waxaa ra’iisul wasare ka noqday (1) Cali Maxamed Geedi iyo (2) Nuur Xassan Xuseen.\nUrurkii Maxkamadaha oo xasiliiyay fowdadii Caasimada ayaa bedelay jawigii siyaasada dalka. Ha yeeshe siyaasiyiin kasoo horjeeday dawladda KMG ee Cabdullahi Yusuf oo isku uruursaday Eritreya (Asmara) iyo maxkamadihii ayaa sababay in Madaxweyne Cabdullahi Yuusuf Axmed uu is casilo, iyadoo aan maamulkiisii aysan u dhammanin muddadii.\nAddunka oo weli rajo ka qaba xal u helidda siyasada Soomaaliya, ayaa 2009kii waxaa madaxweyne loo doortay mudane Sheikh Shariif Sheikh Axmed. Dowlada Sheikh Shariif oo muddadii ku ekeed Sebtembar 2012kii, waxaa ra’iisal wasaare ka noqday (1) Cumar Cabdirashiid Cali Sharmaarke, (2) Maxamed Cabdullaahi Maxamed Formaajo iyo (3) Cabdi-weli Maxamed Gaas.\nIsla bishaas Sebtembar 2012kii, waxaa Madaxweyne rasmi ah loo dortay mudane Xasan Sheikh Maxamuud, iyadoo dalka laga saaray ku meel gaarnimadii. Madaweyne Xasan Sheikh wuxuu ra’iisul wasaare u macaabay (1) Cabdi Faarax Shirdoon “Saacid,” (2) Cabdi-weli Sheikh Axmed iyo (3) Cumar Cabdirashiid Cali.\nUgu dambeyn, su’aashu waxey tahay xagee ciladda ka jirtaa? Deganaansha la’aanta xukuumadaha ma dhaqan uu dalku horumar ku gaari karaa? In lixdii biloodba qalalaase lugu jiro, kadina xukumadii kasoo baxdo sanad kadib la rido ma xalbaa? Intii u dhexaysay 2000kii iyo 2016kii (16 sanadood) dalku wuxuu yeeshay 11 xukuumadood. Marka sanadahaas loo qaybiyo tirada xukumadaha waxaa soo baxaya isku cel-celis ahaan in maamul kasta uu dalka ka jiray in ka yar sanad iyo bar.\nWaxaa dadku aaminsan yihiin in rididda xukumaddaha ay ku timaado: (B) wada shaqeyn la’aan ka dhex dhacda Madaxweynaha iyo Ra’iisul Wasaaraha; (T) xubnaha Golaha Barlamaanka qaarkood, oo iyagu lagu xanto inay marka Hoteelada ama meelaha kale looga yeesho dayn ay abaabulaan sidii ay lacag dheeri ah ay ku heli lahayeen. Sidaas darteed, mooshin “Motion” Kalsooni Kala Noqosho ku saabsan Xukuumadda ay hor dhigaan barlamaanka; (J) xildhibaano dawladahii hore xubin ka ahaa oo mar kale doonaya inay dib u soo galaan dowladda si wixii horay u seegay ay hadda u qabsadaan (maal iyo mood); (X) Ganacsato u baratay fa’iidooyin badan uga baratay isbedelka dowladda, (badeecoyin laga iibsado amase canshuur dhaaf); (Kh) Dowladdo sisheeye iyo hay’addo caalami ah oo dantooda ka arki la’ xukuumadda.\nMar kasta oo uu khilaaf siyaasadeed dalka ka dhaco, caalamku wuxuu u arkaa in nabadda dalka ay tahay mid aan dhab ahayn. Taasoo kordhisa walwalka iyo tuhunka deeq-bixiyaasha iyo maalgashatada caalamka ka qabaan wada shaqeynta hoggaamiyeyaasha dalka [madaxweynaha, xukuumada, iyo baarlamaanka].\nIntaas waxaa wehliya, in ra’iisul wasaare kasta uu la yimaad qorshe howleed muhimadiisu (priority) ka duwan tahay kii ka horeyay. Marar bandan waxaa dhacda in wasiiradda cusub aysan ka war-hayn howlihii horey qabyada u ahaa ee u baahan in la qabyo tiro. Taasoo carqabad ku noqota deeq howleedkii dalka lagu maamulilahaa.\nWar iyo dhamaantiis, waxaa muhiim ah in ummadda Soomaaliyeed ay fiiro gaar ah u yaalto xasiloonida siyasadda dalkooda. Xasiloonida dalka oo cid kale oo wax ka qabaneyso ay jirin. Soomaalida waxaa la gudboon in kuwa qalalaasaha joogtada ah dalka ku haayo looga aqli celiyo, si loo ilaaliyo danaha dalka iyo mustaqbalka ubadkeena.\nPrevious articleSiyaasadda Xirig-Jiidka iyo Horumarka Dhaqaalaha\nNext articleWaa Kuma Wadani


Wararka - BAYAANKA\nSaaxiibbada ganacsiga iyo alaab-gacmeedyada qaaliga ah,\nDhawaan, waxaa la ogaaday inay jiraan shirkado iyo shaqsiyaad si sharci darro ah u isticmaala magaca iyo cinwaanka shirkaddayada (Shijiazhuang Mets Machinery co., Ltd NO.1 Changjiang Road Shijiazhuang 050035 Hebei China Tel: 86-311-68058177) iyo macluumaadka kale ee shirkadda. u soo dir e-mayl bulshada weydiisanaya qaansheegad, dalbo macluumaad iwm. Shirkado badan oo helay e-mayl noocaas ah iyaga oo aan ogayn runta ayaa shirkaddeena weydiiyay emailka marar badan, waanan u sharaxnay si dulqaad leh.\nHabdhaqanka sharci darrada ah ee kor ku xusan ee adeegsiga khiyaanada ah ee macluumaadka shirkadda ma aha oo kaliya inuu saameyn xun ku yeesho shirkadeena, laakiin sidoo kale wuxuu sababayaa qatarta qarsoon ee shirkadda ku heleysa emaylladan la khiyaaneeyo. Si looga fogaado inay tan oo kale dhacdo, waxaan halkan si xushmad leh ugu sheegaynaa sidan soo socota:\nI. Kama war qabno dhaqanka shaqaalaha sharci darrada ah ee u adeegsanaya macluumaadka shirkadeena inay u sii daayaan emayllada bulshada, emailada kor ku xusan shaqo kuma lahan shirkadeena.\n2. Shirkaddeenu waligeed uma fasaxin shirkad ama shaqsi bannaanka ah oo aan ka ahayn shirkaddayada. Si looga fogaado in lagu khiyaaneeyo, shirkadda qaata emaylka ayaa si toos ah wax u weydiin karta iyadoo na soo waceysa si loo xaqiijiyo xaqiiqada. (Telefoonka shirkadda kormeerkeeda: 0311-68058177.)\n3. Si ciqaabta loo ciqaabo, shirkadayada waxay dacwadda u gudbisay waaxda amniga guud ee anshax xumada kor ku xusan, waxaana sugeynaa caawinta waaxda amniga guud ee baaritaanka.\nIsku soo wada duuboo, shirkadeenu waa shirkad diiradda saareysa badeecadaha bamka iyo adeegyada sanado badan. Shirkaddu had iyo jeer waxay tixgelisaa tayada wax soo saarka sida nolosha shirkadda, waxay u hoggaansantaa mabda'a shaqeynaya ee macaamiisha ah, iyadoo la adeegsanayo bakhaarada ugu badan ee dayactirka iyo kooxda ugu badan ee xirfadleyda iibka kadib si loogu adeego warshadaha macdanta iyo bulshada.\nWaxaan halkan ku caddeynaynaa!


Madaxwaynaha Dawlada Degaanka Somalida Ethiopia Tariikhda Ayaa Xusi Doonta – Rasaasa News\nMadaxwaynaha Dawlada Degaanka Somalida Ethiopia Tariikhda Ayaa Xusi Doonta\nDec 8, 2011 Madaxwaynaha Dawlada Degaanka Somalida Ethiopia Tariikhda Ayaa Xusi Doonta\nShaki kuma jiro in madaxweynaha dawlada degaanka Somalida Ethiopia aad u nasiib badan yahay, waxqabadkiisa aan hagarta lahayna taariikhda ayaa xusi doonta. Qalinkii Abdirizak Budul.\nMarka aan eegno inta uu xilka qabtay Mudane Abdi Mahamud Cumar, wuxuu keenay maskax tii hore ka duwan oo ah in nin walba oo masuul lala xisaabtamo, lagulana xisaabtamo shaqadiisa. Waxaa jiri jirtay intii ka horeysay Madaxwayne Abdi in Madaxda sagaalka gobol ee deegaanka aynan dhaafi jirin JIGJIGA oo aynan tagi jirin meeshii ay madaxda ka ahaayeen, shaqo ay qabtaan iska daaye. Xaakumada hada taas way badashay gudoomiye walba, iyo wasiir walba wuxuu ka shaqaqeeyaa howshii iyo shaqadiisii shacabku ka sugayay. Shaqsi walba oo deegaanka ka shaqeeya waa la la xisaabtamaa. Taas waxay keeni kartaa horumar dag dag ah, waana mid lagu faano. Taasna waxaa keenay Mudane Abdi Mahamud Cumar.\nWaxaa kale oo wadankii ka hirgalay dib u dhis badan iyo maalgashi farabadan oo ah kii soo mara deegaanka. Waxaa khaastan ka muuqda dismayaal cusub oo indhaha lagu diirsan karo. Waxaa kale oo kajira in ay kusii qulqulayaan qurbajoog u dhalatay deegaanka oo fahmay in wadankooda hooyo u baahan yahay horumar. Waxa uu madaxwaynuhu amar ku bixiyay in la dadajiyo horumarka deegaanka dhamaantiis. Maanta waxaa jira, Jidka dheer ee isku xidha JigJiga iyo Dhagaxbuur iyo Qabdahar Iyo Goday. Waxaa isga gooshi baabuurta noocyadooda kala duwan sida; baabuurta dadka qaada, kuwa xamuulka qaada iyo gaadiid kale oo badan. Waa ilaahay mahadii. Waxaa kale oo ka hirgalay deegaank inta uu Abdi Maxamud Cumar talada qabtay in aad diyaarada waqtiga aad doonto uraaci karto JigJiga, Qabdahar, Goday oo maalin walba la helo. Waan in lagu diirsado isbadalka ka jira wadankii hooyo oo aan horey uga jiri jirin. Waxaa kale oo sii dheer in meelo farabadan insha allahu mar dhow laggaga hadli doona telephoonka gacanta (mobileka) oo gaari doono meel kasta oo ka mida deegaanka.\nMadaxwayne Abdi Mahamud Cumar Wuxuu noqday madaxwaynihii ugu horeeyay ee qurba joogta u dhalatay deegaanka gacanta ugaliyay taladii deegaanka oo wafti uu hogaaminayo ku yimid dibadaha dhowr jeer. Waxaa uu furay albaabka qurb joogta oo wixii asaga ka horeeyay xirnaa.\nAbdi Maxamud Cumar waxaa uu badalay fikirkii siyaasadeed ee qurba joogta u dhalatay deegaanka kana dhaadhiciyay in ay xor u yihiin wadankooda hooyo oo aan awal ku ekayd oo kaliya deegaanka oo kaliya. Wuxuu caalamka tusay in deegaanka Somalidu yahay deegaanka la maalgashan karo, laguna noolaan karo.\nMidaas isbadalka siyaasadeed waxay keentay in caalamku soo booqdo deegaanka sida hayadaha caalimiga, dawladaha, safaaradaha, siyaasiyiinta, khaastan safiirka maraykanka ayy booqasho ku tagay jigjiga ilaa iyo Goday oo indhiisa ku soo arkay isbadalka ka jira deegaanka.\nMida Jaaliyaadka, waxay balan qaadeen oo u sheegeen in ay madaxwaynaha iyo dhamaan xukuumadiisa ay hiil iyo hooba la hortaagan yihiin kuna noqonayaan wadankii sida u dhaqsaha badan oo aan aragno hada.\nMadaxwayne Abdi Maxamud Cumar waxa uu wax ka badalay dhinica xuduuda deegaanku la wadaago Jumuuriyada Somaliya, taas oo markii hore iska dayacnayd oo cidii rabta ay iska soo gali jirtay waxa ay doonta ka samayn jirtay. Maanta taasi ma jirto, xuduudada deegaanka waxaa hantay wiilal u dhashay deegaanka oo la yiraahdo ciidaamada qaranka LIYUU BOOLISKA.\nRun ahaantiina, wax ka badashay nabadgaliyada deegaaanka. Waxaa intaa sii dheer, oo uu badalay Madaxwayne Abdi Mahamud Cumar qaabka ay Ethiopia ula shaqayn jirtay gabalada dariska ee Punland iyo Soomaliland oo marka ay deegaanka ka rabaan wax ka way diin jiray Federaalka, balse manta ay marayaan dawlada deegaanka.\nWaxaa kale oo la odhan karaa Abdi Mahamud Cumar waxa uu dhinica tariikhda deegaanka ka galay durba meel aad u saraysa mudo laba sano gudahood ah. Wuxuu kala shaqeeyay ururadii naba ku dhawaaqay in deegaanka lagu soo dabaalo nabad waarta.\nMida kale waxaan horey u dhicin in ciidankii ONLF ee la dagaalamayay Ethiopia iyo degaanka ay manta ka shaqaynayaan horumarka iyo nabadgalada deegaanka. Dhinicyada kale ee loogu mahad celin doonu madaxwayne Abdi Mahumud Cumar waxay noqon doonaan ciidamada qaranka ee LIYUU BOOLISKA hirgalay manta hantiyayna nabadgalayada deegaanka kana difaacaya cadowga.\nUgu danbayntii waxaa jira oo hirgalayay in Madaxwaynaha Deegaanka Somalida Ethiopia Abdi Mahamud Cumar uu soo magacaaabay lix Qunsul oo leeyahay deegaanka u fidhiyi doona saafarada Ethiopia, taas oo aan horay u jirin. Midaas marka waxay kuu xaqiijinaysaa in uu la damacsan yahay deegaanka wax aad uga sii balaaran tan uu hada qabtay.\nCol ku Dhac Tuugna Kuu Ciidan [xasuuqii SNM ee tuulada Seemaal]\nShirkada Isgaadhsiinta Karel oo ka Qayb Galaysa Suuqa Ethiopia


Masar iyo Sudan oo billaabay dhoolatus militari iyo arrinta ka dambeysa\nDhoolatuska millateri oo labada dal ay ugu magac dareen ‘The Nile Eagles-1’ ayaa waxa uu labo maalmood ka hor ka bilowday saldhig ay ciidamada cirka leeyihiin oo ku yaala waqooyiga dalka Suudaan, waxaana uu socon doonaa ilaa 26-ka bisha November.\nWaxa uu noqonayaa dhoolatuskan midkii u horeeyey ee labada dal ay si wada-jir ah u sameeyan, tan iyo markii uu xilka Suudaan hayey toddobaatamaadkii madaxweynihii hore, Jacfar Al Numeyri.\n“Dhoolatuska si wada-jirka ah ay ciidamada cirka labada dal ay u sameynayaan waxaa lagu soo bandhigayaa waxyaabo dhowr ah sida; qorsheyaal iyo maamulidda ciidamada cirka labada dal, duqeymaha iyo howl-gallada difaaca ah ee loo adeegsanayo iskaashiga dhanka ah diyaaradaha dagaalka labada dal” ayuu yiri Afhayeen u hadlay ciidamada Masar oo ku xusnaa bayaan lasoo saaray.\nAfhayeenka ayaa intaas kusii daray “Sidoo kale, ciidamada cirka waxay sameynayaan dhoolatus dhanka baadi goobka iyo badbaadinta”.\nMasar iyo Sudan ayaa muddooyinkii dambe kor u qaadayey xiriirkooda diblumaasiyadeed, iyada oo ay Taliyeyaasha ciidamada ee labada dhinac ku kulmeen 31-kii bishii Oktoobar magaalada Khartuum, kuwaasi oo qalinka ku duugay in la xoojiyo iskaashiga dhanka militeriga\nDhoolatuska labada dal ayaa imanaya xili ay dowladda Itoobiya kala dhaxeyso xiisada webiga Nile, kaasi oo ay Suudaan, Masar iyo Itoobiya ku guul-dareysteen inay gaaran wada-hadal muranka ka taagan biyo xireenkaasi.\nWaxa kale oo uu kusoo aaday dhoolatuska Masar iyo Sudan xili ay dowladda federaalka Itoobiya ay ku jirto dagaal gudaheeda, kaasi oo ay ku beegsaneyso maamulka Tigrey-ga oo gaashanka u daruuray xukuumada Abiy Axmed.


Jamie Carragher ayaa faallo ka bixiyay hoos u dhaca Liverpool ka dib guuldaradii vs Burnley Horyaalka Ingiriiska\nHome Horyaalka Ingiriiska Jamie Carragher ayaa faallo ka bixiyay hoos u dhaca Liverpool ka dib...\nJamie Carragher ayaa faallo ka bixiyay hoos u dhaca Liverpool ka dib guuldaradii vs Burnley\nDaaficii hore ee Liverpool Jamie Carragher, wuxuu muujiyay walaaciisa ka dib markii Reds ay guuldarro 1-0 ka soo gaartay Burnley habeenkii Khamiista ee Premier League .\nIn kasta oo hadda kala-bar uun marayno xilli ciyaareedkii 2020 – 21, haddana guuldarradu waxay dhabar jab ku noqotay rajadii Liverpool ee hanashada horyaalka. Reds ayaa haatan lix dhibcood ka dambeysa hogaamiyaasha horyaalka ee Manchester United, laakiin Jurgen Klopp ayay qasab ku tahay inuu wax sameeyo si uu u qabto hoos u dhacan.\nAshley Barnes ayaa dhaliyay gool soo daahay oo rigoore ahaa kaasoo Liverpool u horseeday guuldaradii ugu horeysay ee garoonkeeda wuxuuna soo afjaray riyadii 68-guuldaro la’aanta ee Anfield ee Premier League.\nLiverpool ayaa u dhici karta kaalinta shanaad haddii Tottenham Hotspur ay badiso kulankeeda . Waxay hada aadeen shan kulan iyagoon wax guul ah gaarin horyaalka, Carragher wuxuu sheegay in jamaahiirta Reds ay si weyn uga niyad jabi doonaan xaalada haatan jirta.\nKhabiirka caanka ah ee Sky Sports ayaa layaab ku noqotay in ciyaartoy badan oo Liverpool ah aysan qaab ciyaareed wanaagsan kujirin waqtigan, iyagoo sheegay in aaminaada kooxda ay meesha ka baxday.\nPrevious articleWararka Xanta Suuqa kala iisbiga iyo Wargeysyada Yurub ee maanta: Gabriel Veron oo ku biiri kara Man Utd iyo Qodobo kale\nNext articleBayern Munich oo xaqiijisay inay xiiseyneyso ciyaaryahanka RB Leipzig Dayot Upamecano


Al-Shabaab oo 4 Ruux xukun Toogasho Ku Fuliyay | Dusta News\nHome > General > Al-Shabaab oo 4 Ruux xukun Toogasho Ku Fuliyay\nAl-Shabaab oo 4 Ruux xukun Toogasho Ku Fuliyay\nSeptember 5, 2020 September 5, 2020 Dusta News63Leave a Comment on Al-Shabaab oo 4 Ruux xukun Toogasho Ku Fuliyay\nDagaalamayaasha Al-shabaab ayaa goob fagaare oo ku taalla Degmada Saakow ee Gobolka Jubbada Dhexe ayaa waxaa ay ku toogteen Afar Ruux oo ay ku eedeeyeen inay sirdoon u ahaayeen Mareykanka, Qaramada Midoobay, Dowladda Federaalka iyo Kenya.\nAl-shabaab ayaa sheegtay in afarta ruux oo dhammaantood rag ahaa ay dhibaatooyin kala duwan geysteen, isla markaana ay ahaayeen sirdoon la shaqeynayay Hay’addo kala duwan, ayna Maxkamadooda ka qirteen inay sirdoon ahaayeen.\nSidoo kale Shabaab ayaa dadweyne farabadan isugu geeyay goobta uu xukunka dilka toogashada ahaa ka dhcaayay, waxaana ragga la toogtay lagu kala Magacaabi jiray:\n1-Maxaamd Aadan Xassan (Maxamad Kheyr) oo 51 jir ah laguna eedeeyay inuu la shaqeynayay Sirdoonka Mareykanka iyo Qaramada Midoobay kuwaas oo uu kulasoo kulmay xerada Xalane.\n2- Cusmaan Faarax Dhaqane oo 27 jir ahaa ayaa isna la shaqeynayay BS-ta ama Sirdoonka Dowladda Federaalka gaar ahaan kuwa Mareykanka.\n3- Cali Cabdiraxmaan Cabdi, oo 33 jir ahaa ayaa sirdoon u ahaa sirdoonka Dowladda Federaalka “BS”.\n4- Cabdi Sahal Dhabbar (Cabdi Xarqi) oo 57 jir ah waa ninkii ugu da’da weynaa ragga shalay lagu toogtay Degmada Saakow ee Gobolka Jubbada Dhexe, waxaana lagu eedeeyay inuu la shaqeynayay Sirdoonka Kenya.\nCiidamada Jubbaland Oo Saakay La Wareegay Deegaan Hor Leh\nDowladda Kenya Oo Soo Saartay Digniin Ku Socota Dadka\nKiisaskii ugu badnaa ee COVID-19 oo maalin qura laga diiwaan galiyay caalamka\nTrump oo loo haysto in mudo sanooyin ah uusan bixin wax canshuur ah


Author Topic: Macdanta Xadiidka ee Cuntadaada (Iron in Food) (Read 12311 times)\n« on: January 18, 2011, 08:14:50 PM »\nWaa maxay sababta ay macdanta xadiidku (iron) muhiim u tahay?\nMacdanta xadiidku aad ayay muhiim u tahay maxaa yeelay waxay jirka ka caawisaa in uu sameeyo borootiinta loo yaqaanno “haemoglobin”. Haemoglobin, ama ‘Hb’, waa borootiinta laga helo unugyada dhiigga cas ee jirkaaga u kala qaadda curiyaha hawada ah ee “oxygen” waxayna midabkeeda cas u gudbisaa dhiigga.\nIngiriiska gudihiisa ilaha ku jira cuntadeena ee sida ugu badan looga helo macdanta xadiidku waa heedda iyo badeecooyinka heedda, hilibka iyo cuntooyinka hilibka leh iyo khudaarta. Waxaannu u baahan nahay in aannu cuntadeena si joogto ah uga helno macdanta xadiidka maadaama uusan jirku si fudud u nuugi karin.\nCarruurta yar yar ayay iyagana macdanta xadiidku ku yaraan kartaa. Fadlan la hadal takhtarkaaga si aad u hesho talobixin ku saabsan macdanta xadiidka ee cuntada haddii aad leedahay dhallaan ama ilme yar.\n• Hilibka cas ee aan barruurta lahayn\n• Kalluunka, gaar ahaan kalluunka saliidda leh ee la barafeeyey ama qasacadda ku jira (sida ka la yiraahdo “mackerel” ee badi bara-baraysan, saaraadiinka iyo kuwa yar yar ee la yirahado “pilchards”)\n• Iniinaha iyo digirta - gaar ahaan digirta qasacadda ku jirta, xaydarada iyo misirka\n• Rootida, gaar ahaan rootida badarka dhan ama rootida maariinka ah\n• Khudaarta caleemaha cagaaran, gaar ahaan noocyada kaabajka.\n• Haddii aad og tahay in ay hore kuugu yarayd macdanta xadiidku, takhtarkaaga, kalkaaliyahaaga ama ummulisadaada wax ka weydii – waxay kuu diyaarin karaan in dhiigga lagaa qaado si loo baaro caddadka borootiintaada haemoglobin iyo macdantaada xadiidka.\n• Kiniinnada macdanta xadiidku waxay dadka qaar u geysan karaan calool-fadhi ama yaqyaqsi (matag qabasho). La hadal takharkaaga haddii aad dareento waxyeellooyin soo raaca.\nHaddii aad qabto su'aalo dheeraad ah oo ku saabsan qoraalkaan waad na weydiin kartaan.\nViews: 13892 November 09, 2011, 11:26:38 PM\nViews: 4017 July 08, 2011, 08:30:10 PM\nViews: 4503 July 12, 2011, 09:53:57 PM\nViews: 15618 July 20, 2011, 11:39:41 PM\nViews: 3851 August 06, 2011, 05:42:47 PM


AKHRISO: Su'aalihii ugu adkaa ee Xildhibaannada Baarlamaanka weydiiyeen Wasiir Beyle & Miisaaniyadda 2019 | Goobjooge.net: Somali News, Somalia news Analysis.\nAKHRISO: Su’aalihii ugu adkaa ee Xildhibaannada Baarlamaanka weydiiyeen Wasiir Beyle & Miisaaniyadda 2019\nDood adag ayaa ka dhacay kulankii Baarlamaanka ee maanta oo la hor keenay Miisaaniyadda dowladda 2019, kadib markii xildhibaanno ka mida baarlamaanka ay su’aalo adag ka keeneen qodobo ka mida miisaaniyadda.\nKulanka Baaralamaanka oo maanta ku furmay 156 xildhibaan kadib muddo bil ka badan oo Baarlamaanku u xirnaa khilaaf ka dhashay Guddiga Maaliyadda iyo Mooshinka xil ka qaadista Madaxweynaha ayaa xildhibaanada qaar waxay su’aalo adag ka keeneen Miisaaniyadda cusub, iyadoo miisaaniyada sanadihii 2017 iyo 2018 aan wax xisaab xir ah laga sameyn.\nOsman Hagi ALi MP\nXildhibaan Cismaan Xaaji Cali ayaa su’aal ka keenay lacaga loo qoondeeyay dowlad Goboleedyada: Waxaa loo qoondeeyay Dowlad Goboleedyada lacag ka duwan tii hore sida Somaliland, Puntland, Jubbaland, Galmudug, Hirshabelle iyo Koofur Galbeed; lacagtaas oo kala badan. marka, waxaan u baahan nahay sharaxaad dheeraad ah” ayuu yiri xildhibaanka oo su’aasha u jeediyay wasiirka maaliyadda.\nWaxaa hadalkii qaatay xildhibaan Axmed Xaaji Taaw oo isna dood ka keenay sababta loo qaadi waayey canshuur muddo dheer ku qorneyd miisaaniyadda. “Waxaan soo jeedinayaa in la bidhaamiyo waxa sababay in la waayo Canshuurtii Biyaha sifeysan iyo Cabitaannada, iyo waxa hoos u dhigay Canshuurtii Qaadka ee dalka sanadkan?.\nDhinaca kale Xildhibaan Guuleed Ceydaruus si toos ah uga hadlay xisaabxirka miisaaniyadaha sanadihi hore, isagoo yiri: “Wasaaradda Maaliyadda waxaa ku maqan labo xisaab xir (2017 -2018). Waxaa la yiraahdaa qof hagoog xumi waxa uu u ekaadaa tuug”. Waxaan dareemaynaa inaad deg degeysaan, haddii aad maanta keentaan oo aad tiraahdaan horey ka ansixiya, waxay noqonaysaa mid qeyru masuulnimo ah, shacabkuna waa naga shakinayaan”.\nXildhibaan Warsame Maxamed Joodax ayaa isna su’aal ka keenay inaysan Wasaaradda Maaliyadda bixin lacagihii loo ansixiyey ciidamada oo ahayd in loo kordhiyo $50 Doolar wuxuuna yiri “Dhaqaalihii horay loogu daray ciidanka sida 50-kii Doollar ee Golaha Shacabka ogolaaday, waxaan aragnaa in aan la bixin…?”.\nXildhibaan kale aya is weydiiyey: Maxaa markasta dib loogu dhigaa lacagta Golaha Shacabka ee Baarlamaanka Soomaaliya oo uu u ogolaaday in ciidanka loogu daro?”.\nXildhibaan Cabdi Cali ayaa Wasaaradda Maaliyadda ku qabsaday inaysan bixin lacagtii loo qoondeeyay Jaamacadda Umadda iyo Deyntii ay ahayd inay bixiso. “Wasaaradda Maaliyadda ma bixin dhammaan lacagihii deenta ahaa ee ay balanqaadday sanadahii la soo dhaafay. Meesha ugu daran waa dhaqaalihii loo qoray Jaamacadda Ummadda. Waa ayaandarro in lagu qiimeeyo mushaar ahaan 183 Doollar Barafasoor ilaa shaqaalaha, halka 700 oo Doollar Mushaar ahaan looga qaato Meelaha kale”.\nWaxaa si kulul ula hadlay wasiirka Maaliyadda Xiildhibaan Sakariye Gaashaan oo su’aashiisu ku saabsaneyd lacagtii Wasiirka Maaliyadda Turkiga dhigay ee Sacuudiga ka timid, halkii ay ku danbeysay. Wuxuuna yiri: “Guddoomiyaha Bangiga lacagtii ay Golaha Shacabka ka hor sheegtay ee sida sharcidarada ah uu u qaatay Wasiirka Maaliyadda, waxaan rabnaa in la daba raaco waxii ka haray. Ciidanka NISA waa la kala diray oo sanad wax mushaar ah lama siin, haddana waxaa u qoran miisaaniyad. Marka, waa in la caddeeyaa…??”.\nXildhibaan Dahir Amiim Jeesow ayaa dhinaciisa ka qeyb aatay dooda wuxuuna ka hadlay arrimo dhowr ah oo aan la fulin. “Golaha Shacabka waxaa saaran waajibaad ah Degaan-Doorashada; maxaa miisaaniyadda loogu dari waayay dhaqaale u fududeeyo deegaan doorashadooda Golaha Shacabka. Waxaa isla fadhiya Wasiir Kuxigeen qaata 7 kun oo Doollar iyo Xildhibaan aan haysan dhaqaale uu ku tago degaan doorashadiisa. Marka, sidee lagu gaarayaa Xasilooni Siyaasadeed? Mashaariic ayaa markasta lagu soo qoraa misaaniyadda meel ceel laga qodayna uma jeedno, marka waxaan u fahmay in lagu dhuunto mashaariicda oo fara dhuuqdhuuq yar laga helo..”\nWasiirka Maaliyadda Cabdiraxmaan Ducaale Beyle ayaa isku dayey inuu ka jawaabo su’aaha qaar wuxuuna yiri: “Waan isla qabnaa in ciidanka lacagtooda la kordhiyo, Lacagta Waxbarashada iyo Jaamacadda Ummadda la bixiyo, laakiin ciidanka waxaa ku jira mad-madow, waxaana bixinay mushaarka ciidanka oo dhan 23 kun oo ciidan. Marka, waxaan ku wadnaa tirakoob, kadibna waxaan bixin doonnaa lacagta aad kordhiseen. Mashaariicda, waxaan ka fulinay meelo badan sida Kismaayo, Jowhar iyo Gado, waana sii wadi doonaa”.\nGuddoomiye ku xigeenka labaad ee Baarlamaanka Mahad Cabdala Cawad oo la wareegay guddoominta Baarlamaanka qeybtii danbe ayaa shirkii maanta soo xiray, isagoo sheegay in Berri dib la isugu soo laaban doono, waxaana su’aalaha ka jawaabti doona Wasaaradda Maaliyadda iyo Guddiga Maaliyadda, sida uu yiri.\nPrevious articleSAWIRRO: Garsoorayaashii uu Magacaabay Madaxweyne Farmaajo oo xilka loo dhaariyey\nNext articleMadaxweynaha cusub ee K/Galbeed oo safarkiisii ugu horeeyay ku tegay Magaalada Xudur [Sawirro]


Wefdi Uu Hogaaminayo Wasiirka Britain U Qaabilsan Oo Kulamo Kala Duwan La Yeeshay Madaxweynaha Somaliland Iyo Golaha Wakiilada Oo Qudbad Dheer Uu Ka Jeediyay | Araweelo News Network (Archive) -\nHargeysa(ANN)Wasiirka Ingiuriiska u qaabilsan Arrimaha Afrika Henry Belling-ham , ayaa maanta khudbad ka jeediyay Golaha Wakiilada Somaliland, waxaanu kaga hadlay xidhiidhka iskaashi ee labada dal, isagoo sidoo kalena kulan saacado qaatay Qasriga Madaxtooyada Somaliland kula\nyeeshay Madaxweynahe Siilaanyo.\nWasiirka Britain u qaabilsan Afrika Mr.Henry Bellingham waxa uu sheegay in marka la eego markabkii weynaa ee dalkiisu lahaa ee 7-dii bishan July ku soo xidhay Marsadda Berbera iyo is dhaafsiga iyo wufuudii ay is dhaafsadeen labada qaran sannadkii ugu dambeeyay ay ka turjumayso horusocodka iskaashiga Somaliland iyo Britain.\nMr. Bellingham waxa uu ka hadlay doorka ay Somaliland ka qaadan karto la dagaalanka Budhcad baddeeda\n“Somaliland waxay door muhiim ah ka qaadan karaan la dagaalanka Argagixisada iyo budhcad baddeeda.dhacdooyinkaasi waa qaar waxyeelayn kara dhammaan arrimaha Soomaalida, Geeska Afrika iyo United |Kingdom tusaale haddii aan u soo qaadano halbowlaha ganacsiga badda cadmeed waa mid furre u ah istaraatajiyada dhaqaalaha caalamiga ah,”ayuu yidhi Wasiirku.\nWaxaanu ku dooday “Waxa la qiyaasay budhcad baddeednimada ka taagan Geeska Afrika ay dhaqaalaha adduunka ku hayso khasaare illaa toban kun oo Malyuun oo dollar. Waa lagama maarmaan in wadooyinka badduhu ay furnaadaan, Ganacsiguna uu si xidhiidhsan u socdo.”\nWasiirka Arrimaha Afrika waxa uu faahfaahin ka bixiyay gargaarka Britain ay siiso Somaliland waxaanu yidhi “Gargaarka Britain ay siiso Somaliland waxa uu kordhi doonaa afar laab afarta sanadood ee soo socda. Waxa kale oo ka mid ah rajada shaqo abuuris muddo dheer socota iyo maalgelinta In la kobciyo fursada horumarka dalka.|\n“Markii aan saaka la kulmay Madaxweyne Siilaanyo waxaan ku heshiinay iskaashi maalgelin gudaha ah oo ku dhisan wada hadaladdii aanu hore u yeelanay. Dawladaydu waxay doonaysaa inay ka caawiso Somaliland inay keenaan firfircooni iyo kobcin cusub taasi ayaa dhalisay inaanu bishii March ee la soo dhaafay aanu ku qabano magaalada London barnaamij maalgelin loogu tallo-galay Somaliland,”ayuu yidhi waxaanu intaasi raaciyay “Taasi ayaa markaa indhaha u furtay dadka doonaya inay maal gelin ku sameeyaan dalka, waana in laga damaanad qaadaa inuu jiro jawi nabadeed si loo wadi karo oo ay maalgelintu u socoto. Waa sababta dawladaydu in ka badan Boqol Malyan oo Gini ay u gelinayso dalkan (Somaliland) afarta sanadood ee soo socota kaasi oo ku xidhan waxa ka soo baxa maamulka iyo cadaalada oo la hagaajiyo, lana daryeelo Soomaalida jilicsan lana abuuro deganaanshaha gudaha oo lagaga hortago soo faro gelinta kuwa xag jira iyo khilaafyada.”\nWasiirka Ingiriisku waxa kale oo uu tilmaamay in dalkiisu uu sii wadayo taageerada uu ka geysto dhaqaalaha ku baxa doorashooyinka Somaliland waxaanu carabka ku dhuftay in labada dal ay garbaha is qabsanayaan.\n“Maanta Geeska Afrika kama hadli karo anigoo aan soo qaadin dhibaatada ba’an ee abaarta saamaynaysa gobolkan oo ay ku jirto Somaliland,”ayuu yidhi Wasiirka Ingiriisku\nWaxaanu intaasi raaciyay “Koonfurta Soomaaliya waxa ka jira abaar ba’an halkaasi oo rag, haween iyo carruurba ay gaajo ugu dhimanayaan waxaanay taasi cadaynaysaa sida xaaladdu khatar u noqotay. Waa masiibo muhiimad caalami ah leh qaranigan 21-aad macaluul badan ayaa mar kale ka dhacday gobolkan.”\n“Britian door Hoggaamineed ayay ka qaadaynaysaa gurmadka lagu badbaadinayo nolasha dad ka badan laba malyan oo qof oo ay ku jiraan 500 oo kun oo Soomaaliya jooga, arrintaasi ay Britain bilowday waa inay dawladaha kale ku daydaan sidii loo caawin lahaa dadkaasi aadka u baahan. Waxaan jeclahay inaan ku ammaano dadka Somaliland ee gacanta siinaya walaalahooda Soomaaliyeed. Wada shaqaynta caynkaasi ahi waxay xoojinaysaa aasaaska xasiloonida gobolka,”ayuu yidhi Belling-ham.\nDhinaca kale Madaxweynaha Somaliland ayaa maanta ku qaabilay Wasiirka Africa u qaabilsan Britain iyo xubnaha wefdigiisa Qasriga Madaxtooyada Somaliland. Kulankaa ka dib qoraal saxaafada loo qaybiyay oo kasoo baxay xafiiska Af-hayeenka Madaxweyne Axmed Siilaanyo ayaa si kooban loogu sheegay waxyaabaha lagaga wada hadlay, wuxuuna qoraalka Madaxtooyadu u qornaa sidan:-\nMadaxweynaha Somaliland Axmed Maxamed Maxamuud (Siilaanyo) waxa uu maanta Qasriga Madaxtooyada ku qaabilay Wefti uu hogaaminaayo Wasiirka Afrika u Qaabilsan Dawlada Ingiriiska MR.HENRY BELLINGHAM.\nMadaxweynuhu waxa uu Wasiirka iyo Weftigiisa uga Waramay Xaalada siyaasadeed, Dhaqaale, iyo Nabad-gelyo ee Jamhuuriyada Somaliland, wuxuuna si weyn ugu mahad-celiyey Doorka ay dawladda Ingiriisku ka qaadato horumarka kala gedisan ee ka socda Dalka.\nMadaxwenuhu waxa uu si Mugleh uga waramay hawl-galada la xidhiidha iskaashiga horumarka ee ka dhexeeya dawladda Britain iyo Somaliland oo saamayn weyn ku leh adeega shacabka Somaliland ee ay ka mid yihiin Caafimaadka, Waxbarashada, Cadaalada iyo Nabad-gelyada oo ay gargaar dhaqaale iyo mid farsamo ku bixiso dawladda ingiriisku.\nSidoo kale waxa uu madaxweynuhu tilmaamay in uu aad ugu faraxsan yahay sida ay dawladda ingiriisku u balaadhinayso una kordhinayso dhaqaalaha ay u qoondayso horu-marka Somaliland.\nWaxa kale oo madaxweynuhu ku dheeraaday qorshaha Xukuumada Somaliland ee mustaqbalka, lana xidhiidha ka midho dhalinta baahida aasaasiga ah ee shacbiga somailand iyo Adkaynta Nabad-gelyada Qaranka Somaliland.\nWasiirka Arrimaha Afrika ee Dawladda Ingiriiska oo isna Halkaa hadal ka jeediyey ayaa ku amaanay shacabka iyo Xukuumada Somalilandba dedaalka ay ugu jiraan horu-marinta noloshooda, sugida Amniga, iyo wada shaqaynta wanaagsan ee ay la leeyihiin Beesha Caalamka.\nWaxa kale oo uu sheegay Wasiirku in la gaadhay xiligii laga midho dhalin lahaa iskaashiga ka dhexeeya Britain iyo Somaliland,\nSidoo kale waxa sheegay in loo baahan yahay sidii loo abuuri lahaa jawi dhaqaale oo saamaxa ama abuura maal-gashi shisheeye oo Somaliland ka hesho wadamada Caalamka iyo Britain-ba\nUgu danbayntii Waxa kale oo uu MR.HENRY ku dheeraaday sidii ay Somaliland iyo Britain isaga kaashan lahayeen nabad-gelyada geeska, ladagaalanka Budhcad badeeda iyo Argagixisada. “Ayaa lagu yidhi qoraalka madaxtooyada.


Hordhaca kulanka xamaasada iyo xiisaha badan Man City vs Tottenham lugta Labaad ee Champions League – Walaal24 Newss\nCiyaaryahanka khadka dhexe Dele Alli ayaa loo magacaabay kooxda Tottenham ee lugta labaad ee wareega quarter-finalka Champions League, lakiin waxaa la qiimeyn doonaa ka hor inta uusan Spurs go’aan ka gaarin hadii uu la ciyaari doono Manchester City.\nAlli ayaa jabiyay gacantiisa lugta hore ee isbuucii hore, lakiin waxa uu ku soo laabtay tababarka.\nCiyaaryahanka khadka dhexe ee City Fernandinho ayaa tababarka ku qaatay ka dib markii uu seegay kulankii Axadii ay guusha ka gaareen Crystal Palace muruqa.\nSergio Aguero ayaa la nasiyay markii uu joogay Palace, lakiin waa uu taam yahay, inkastoo Oleksandr Zinchenko (muruqa) uu shaki ku jiro.\nSpurs weeraryahankeeda Erik Lamela oo aan ciyaarin tan iyo kulankii lugta labaad ee wareega 16-ka ee Borussia Dortmund 5tii Maarso sababo la xiriira dhaawac muruqa ah, ayaa sidoo kale loo tababaray islamarkaana uu jeclaan lahaa in lagu qiimeeyo Isniinta tababaraha.\nIskaashatada Alli, maamulaha Mauricio Pochettino ayaa yiri: “Waxaan u baahanahay inaan qiimeyno.\n“Waxaan dooneynaa inaan tababarkii ugu dambeyn ee maanta la gaarno, ka dibna go’aan ka gaarno haddii ay suurtagal tahay inuu ku soo bilowdo 11ka ama kursiga keydka.”\nSerge Aurier (hamstring), Eric Dier iyo Harry Winks ayaa dhamaantood dhaawac ku maqan, sida weeraryahanka Harry Kane ka dib markii uu dhaawac ka soo gaaray canqowga lugta hore.\nTottenham waxay 1-0 ku hogaamineysaa Etihad Stadium ka dib markii uu goolka guusha u dhaliyey Son Heung-min lugta hore ee talaadada.\nSpurs ayaa dooneysa inay gaarto semi-finalka Champions League markii ugu horeysay, lakiin Pochettino ayaa sheegay in City ay weli ugu cadcadahay inay ku guuleysato Champions League, inkastoo ay lugtii hore ku soo badisay.\n“Manchester City aniga ahaan waa mid ka mid ah kooxaha ugu fiican adduunka, waana jecel yahay inaan ku guuleysto Premier League iyo Champions League,” ayuu yiri.\nKulanka wuxuu soo galayaa saacada Geeska Afrika marka ay tahay: 10:00 PM oo Caawa ah.\n“Inaan garaacno lugtii hore waxa ay aheyd natiijo cajiib ah, laakiin si wacan ayaan u ogaaneynaa kulankaan inuu furan yahay, berrito ayaa noqon doonta mid aad u adag.\n“Laakiin waxaan aaminsanahay in aan ku dagaalami doonno, berri waxa uu noqon doonaa caqabad fiican oo dagaal ah, waxaan aad u dhiirigalinayaa oo waan ku faraxsanahay.”\nTababaraha City Pep Guardiola ayaa ku adkeysanaya taageerayaasha Man City inay abuuraan jawi Arbacada la mid ah tan markii ay 2-1 ku garaaceen Liverpool horyaalka Janaayo.\n“Runtii waan xiiseynayaa sida taageerayaasha ay u socdaan,” ayuu yiri.\n“[Muuqaal ah sida] ciyaarta Liverpool ayaa igu filan aniga – waxoogaa ka sii wanaagsan, waxaan doonayaa inaan arko hadii ay [taageerayaasha] doonayaan inay gaaraan semi-finalka.\n“Ku dadaal carruurta – 20kii bilood ee ugu dambeeyay, way ku faani karaan wixii ay qabteen, laakiin waa dad.\n“Waxay ciyaari doonaan daqiiqado xun ciyaarta, waqtigaasna waxaan ubaahanahay taageerayaasheena, marxaladdaani, iyada oo aan taageerayaal ah, ma awoodno inaan sii marno, waxaan filayaa.”\nTottenham ayaa badisay kaliya hal kulan oo ka mid ah sideedii kulan ee ugu danbeysay ee ay booqdeen Manchester City tartamada oo dhan, hal guul darro 2-1 ah oo ay gaareen bishii February 2016.\nLugta koowaad ee Tottenham Hotspur v Manchester City ayaa sideed ciyaartoy oo Ingiriis ah ku soo bandhigtay line-upka labada line. Kulankii ugu dambeeyay ee Uefa Champions League ee lagu arko in badan oo Ingariis ah ayaa bilowday 2008 finalkii Champions League ee u dhaxeeyay Manchester United iyo Chelsea (10).\nKulanka lugtii hore:\nManchester City ayaa 0-1 lagu garaacday ka dib markii ay guul darreysatay kulankii Tottenham. 32kii kulan ee ugu dambeysay ee ay ka soo badisay lugta hore ee wareega group-yada Champions League oo ay 1-0 kaga soo badisay gurigeeda, 10 ayaa sii waday horumarkooda (31%).\nManchester City ayaa laga badiyay shantii kulan ee ugu dambeysay oo ay la ciyaartay kooxo Ingariis ah, oo ay ku jiraan seddexdii kulan ee Champions League.\nManchester City ayaa badisay 23 ka mid ah 25 kulan oo ay garoonkeeda ku ciyaartay tartamada oo dhan xilli ciyaareedkan (L2), inkastoo labadoodaba laga badiyay seddexdii kulan ee ugu danbeysay ee ay garoonkooda ku ciyaareen wareega isreebreebka Champions League, Man City oo 7-0 kaga soo badiyay Schalke xilli ciyaareedkan. .\nManchester City’s Leroy Sane ayaa si toos ah ugu biiray todobo gool seddexdii kulan ee ugu danbeysay ee ay ku ciyaareen Champions League, seddex gool, afar caawiye ayaa afar gool ka badan 7 kulan oo uu u ciyaaray Etihad (hal gool, labo caawiye) .\nSergio Aguero ayaa dhaliyay 10 gool todobadii kulan ee ugu horeysay ee uu ka horyimid Tottenham ee Manchester City tartamada oo dhan, laakiin tan iyo markii uu ku guuldareystay inuu shabaqa soo taabto mid kasta oo ka mid ah todobadii kulan ee ugu dambeysay ee ay wajahday; lugtii hore ee rigoorada ayaa ka maqan rigoorada.\nTottenham Hotspur ayaa laga reebay markii ugu danbeysay ee ay ku badiyaan 1-0 lugtii koowaad ee wareega group-yada ee Europa League, iyagoo garaacday Kaiserslautern wareegii labaad ee 1999-2000 oo Uefa Cup ah (labo gool oo isku celcelis ah) .\nTottenham ayaa badisay dhamaan seddexdii kulan ee ugu dambeysay Champions League; marnaba kuma guuleysan afar jeer oo isku xigta tartanka.\nMid kasta oo ka mid ah 10kii gool ee ugu dambeysay ee Tottenham uu dhaliyo Champions League ayaa yimid qeybtii labaad ee kulamadooda; Run ahaantii, 93% goolasha ay ka dhalisay tartankan xilli ciyaareedkan ayaa la dhaliyay qeybtii labaad (13/14).\n‘Spurs waa iska yar yihiin’ – yaa horumaraya?\nSimon Gleave, madaxa falanqaynta cayaaraha, Gracenote:\nTani waa kulanka ugu adag ee afarta kooxood ee Champions League.\nKa dib lugtii hore ee 1-0, Tottenham Hotspur ayaa haatan ugu cadcad inay hesho 52% fursada ah inay gaarto afartii kulan ee ugu danbeysay ee ay ku kulmeen Euro Club Index. Fursada Manchester City waa 48%.\nCity ayaa weli ah labada kooxood ee ugu guulaha badan Champions League (12%), laakiin fursada Tottenham waa 5%.\nQof kasta oo soo maraya waxaa laga yaabaa inuu ka tago labo ka mid ah shan kooxood ee ugu fiican Yurub si uu ugu guuleysto Champions League.\nHaddii Manchester City ay la ciyaareyso FC Barcelona, Juventus iyo Liverpool, koox kasta oo ka hartay waa inay soo xirtaan labo ka mid ah shanda kooxood ee ugu fiican Yurub ee ku guuleysta Koobka 1da June.\nSawiro: Hoggaannada Ciidanka Xoogga Dalka oo isku shaandhayn lagu sameeyay


Home News Xildhibaano Itoobiya u diray Warqad Cabasho ah iyo wararkii ugu dambeeyay!!\nXildhibaano Itoobiya u diray Warqad Cabasho ah iyo wararkii ugu dambeeyay!!\nQoraalka ay Xildhibaanadaasi soo saareen waxaa ku saxiixnaa Afhayeenka Kooxda Xildhibanaadda ee la magac baxay Badbaado Qaran (NSC), Dr. C/fataax Ismaaciil Daahir.\nPrevious articleMaamulka K/galbeed oo yiri’’Dowlada Soomaaliya ayaa xoog ku waday Musharax Muqtaar Rooboow waxba kama ogeeyn inagu!!\nNext articleBaydhabo oo ay suuragal tahay in ay ka dhacdo doorasho aan la isku-raacsaneeyn iyo Musharaxiinta oo!!\nMaamulka Gobolka Banaadir oo lagu Eedeeyay in uu Xaqiijinta...


Japan oo markii ugu horreeysey tijaabiyey gaari duulaya & shirkado kale oo ku howllan + Sawirro | Hadalsame Media\nHome Arrimaha Caalamka Japan oo markii ugu horreeysey tijaabiyey gaari duulaya & shirkado kale oo...\nJapan oo markii ugu horreeysey tijaabiyey gaari duulaya & shirkado kale oo ku howllan + Sawirro\n(Tokyo) 31 Agoosto 2020 – Sky Drive Inc. ayaa 25-kii bishan Agoosto waxay sheegtay inay tijaabo gaari cusub oo lagu magacaabo SD-03, kaasoo ah nooca duula oo markii ugu horreeysey lagu tijaabiyey Japan.\nGaarigan oo uu muddo 4 daqiiqadood ah uu hal duuliye/darawal wadey ayaa dhowr jeer kusoo wareegey meeshii lagu tijaabinayey ee Toyota Test Field, oo ay leedahay sharikaddan ugu wayn kuwa baabuurta farsameeya ee dalkaasi.\nWaxay sheegeen inay doonayaan inay dadku mustaqbalka dhow caadi ula qabsadaan inay si caadi ah u adeegsadaan gawaari duulaysa oo qayb ka noqon doonta hab-nololeedkooda cusub.\nSD-03 oo ah gaari duula midka haatan ugu yar caalamka, wuxuu ku shaqeeyaa koronto wuxuuna u kici karaa qaab joog ah, isagoo ku fariisanaya booska lagu baakimi karo 2 gaari, sida ay sheegtay sharikadda samaysay ee Sky Drive, wuxuu leeyahay 8 matoor si loo hubiyo amaanka dadka saaran haddii ay xaaladdu xumaato.\nShirkado badan ayaa haatan ku howllan farsamaynta gawaari noocan ah oo ah halka ay dunidu haatan u socoto.\nPorsche ayaa ka mid ah sharikaadkaasi…\nPrevious article”Wuxuu si edeb daran ii yiri ”waryaa!” – Museveni oo ka sheekeeyey waxa kala qabsaday askari Kenyan ah oo Soomaali moodayey\nNext articleQarax ka dhacay Imaaraadka & Booliiska oo hal arrin ka digey


Taliyihii Xabsiga Dhexe oo xilkii laga qaaday iyo mid kale oo la magacabay – Hornafrik Media Network\nTaliyihii Xabsiga Dhexe oo xilkii laga qaaday iyo mid kale oo la magacabay\nBy Liibaan Nuur\t On Jan 1, 2020\nG/Sare Aadan Xuseen Kulmiye ayaa loo magacaabay inuu noqdo Taliyaha xabsiga dhexe ee Xamar, waxaana xilkii laga qaaday taliyihii Jeneraal Maxamed Sheekh Cumar Xirsiile.\nTaliye Xirsiile ayaa horay shaqa joojin loogu sameeyey iyadoo maalin ka hor loo fasaxay inuu dib ugu laabto shaqadiisa, kadib markii xabsiga dhexe ay ka baxsadeen ilaa seddax nin oo Shabaab-nimo ku eedeysnaa, kuwaas oo la sheegay in qaarkood dib laga qabtay.\nSidoo kale Taliye Xirsiile ayaa horay loogu eedeeyey inuu isbitaal si xoog ah uga soo saaray nin maxbuus ahaa, kaas oo markii danbe ku geeriyooday isbitaal lagu daweeyo maxaabiista xabsiga dhexe ee Xamar.\nXil ka qaadista taliyahaas ayaa timid kadib markii uu Taliyaha Asluubta Gen. Cabdiraxmaan Aadan uu dib ugu celiyey shaqadiisa, taas oo muran badani ka dhashay sababtayna in ugu danbeyn xilka laga qaado taliyaha.\nMaxaa Turkiga ka dhigay cadowga Al-Shabaab?\nDowladda oo ka hor-timid qoraal yaab leh oo Bisha Cas iyo Laan-qeyrta Cas ay ka soo saareen qaraxii Ex-Control


KEYDMEDIA - First Modern Somali News & Video Website - Warar - Howlgalo lagu soo qabtay Dad iyo Walxaha Qarxa oo Kismaayo laga sameeyay\nWednesday 2 January 2013 13:32\nHowlgalo lagu soo qabtay Dad iyo Walxaha Qarxa oo Kismaayo laga sameeyay\nMuqdisho (KON) Wararka ka imaanaya magaalada Kismaayo ee xarunta gobalka jubada Hoose ayaa waxay sheegayaan howlgalo halkaasi laga sameeyay in lagu soo qabtay dad falal ka soo horjeeda amaanka ka waday xaafadaha magaaladasi.\nCiidamada ayaa gacanta ku dhigay dhalinyaro la sheegay inay wateen waxyaabaha qarxa, kuwaasi oo la aaminsanyahay in ay damacsanaayeen in ay dhibaatooyin geestaan.\nMeexalaha dadkaan laga soo qabtay ayaa waxaa ka mid ah afadaha Dalcada iyo Farjano oo ka mid ah magaaladaasi Kismaayo kuwaasi oo ay ka jireen falal ka soo horjeeda amaanka.\nCol. Axmed Diini taliyaha ciidamada ee magaalada Kismaayo ayaa sheegay in raga qaar ee la qabtay maanta ay ku cadaatay inay ka mid yihiin Al-shabaab sida uu sheegay.\nSidoo kale wuxuu sheegay in haatan dadka la soo qabtay la dhigay sal dhiga magaalada Kismaayo, inkastoo uusan sheegin tirade dadka ay soo qabteen.


Somali Islamic Altaqwa Network - somalislamic.net | Labo Qiso oo Cajiib badan!!!\n12 in Ogeysiis by sidqi lilaahi\n(Current Rating 4.5/5 Stars) Total Votes: 4\nMahad dhamaanteeda Allaah ayey u sugnaatay, ammaan iyo nabadgelyana nabigeenna muxammad ah dushiisa ha ahaato, iyo ehelkiisii iyo asxaabtiisii iyo intii wanaaga ku raacday ilaa qiyaamuhu ka oogmo.\nIntaa kaddib nabigeenna sallalaahu calayhi wasallama waxaa uu xadiis ka sugnaaday ku yiri: «Alle wuxuu umaddan usoo,Saaraa qarnigii walba mar, qof diintooda u nooleeya».\nLaga soo bilaabo qarnigii koowaad ee hijriyada ilaa iyo xilligan waxaa dunida islaamka soo maray culimo sida qorraxda u ifayey, hawshooduna ahayd noolaynta diinta islaamka, diintii ayey ifiyeen, iyaguna way ifeen, diintii ayey koryeeleen, iyagana diintii ayaa koryeeshay, waa halkii nabigeennu sallalaahu calayhi wasallama xadiis kale kaga yiri: "Allaah kitaabkan dad ayuu kor ugu qaadaa, qolo kalena hoos ayuu ugu dhigaa". Muslim ayaa weriye\nDhamaan walaalaha isticmaala aalada Paltalk, Waxaan wada ognahay ama ka markhaati kacayna, in Qolka Altaqwa iyo walaalaha jooga ay yihiin, kuwo u taagan u shaqaynta diinta. Waxaan markhaati ka nahay hadii aanay jiri lahayn dacwa illaah, in walaalo badan iska dhex muquuran lahaayeen badweyn xumaana. Ku bishaaraysta Insha allah Altaqwa way sii wadi doonta dacwada, inta laga waayayo Qol paltalk ka mida oo ay ku jiraan walaalo somali ah oo samaynaya wax aan Alle iyo rasuulkiisa csw midna raali ka ahayn. Paltalk insha Allaah waxaan ka dhigi doona nadiif iyo meel lagu oogo kelimada tawxiidka.\nWaxaan rabaa inaa idiin soo gudbiyo labo qiso oo cajiib badan. Wax badan waxaan akhrinay qisooyin ku qoran buugag, laga soo guuriyey qarniyadii hore ee tegey, iyo umado aynaan soo gaarin. Ma is leedahay reer Altaqwa dhexdooda waxaa ku duugan qisas iyo cibar. Si aad marka u ogaato qisaska dhexdeena ahaaday, Qoraalkan hoose waa labo qiso midina riyo tahay midna, dhab tahay oo gabadhaas iyadoo soo jeeda ducaysanaysa loo dhawaaqay in aanay khayrka ka fogaana lagula dardaarmay. Si fiican u akhri wixii faalo iyo dareenka ay kugu dhaliyaana nala wadaag akhristow. Qisooyin kale oo badana waan idinla wadaagi doona insha allaah.\n«Ascwrbt ukhtii muddo badan ayaan raadinaayey, Qolka altaqwa waxaan la xariiray ilwaad ayaan waxaan ku dhahay i caawi dugsi baan rabaa, ka dib waxey igu xirtay Farhan. Wuu i qoray si fiican uma aqoonin paltalk, wuxuu i dhahay sogal luuqa, Waxan dhahay ma aqaan walaal luuqa, wiil baa ii sameeyay paltalk balse markaas cid i ag joogta ma jirin. Waan ka helay qeyrka ka socda altaqwa waxaana aad ugu hamiyay wax ka socda in aan wax ka barto, Waase ii suuroobi weyday daruuf jirta awgeed, Tasoo ahayd xaga aqoon darada Paltalk, muddo badan iska ooyay ka dib rabi ayaan amuuraheyga u sheegtay, Waxaan aad ugu dheeraday in aaan helo qof degan xaafadeeyda igana caawiso dhibka i haayo iyo hamigaan u haayo altaqwa in aan Alla dartiis u barto waxna ka siyaad sado qeyrka Alle ee raali ka yahay.Maalin maalmaha ka mid ayaan galaas aan dhigto la keenay gabar ka mid ah reer altaqwa. Nasiib Wanaag waan isa soo raacnay ka dib waxaa noo bilowday, Gabadhii wada hadal, waxay igu tiri dugsi aan dhigaa wayna ila kaftantay, kama aan harin abaayo halkee ku dhigtaa? Baan waydiiyey! waan u baah nahay markaan ka hari waayey bay igu tiri waxaan dhigtaa dugsi altaqwa waan ku soo booday, anigoo aad ugu faraxsan hadalkeeda, abaayo waan kuugu duceestay, ee abaayo gurigada i geey oo i caawi mudo badan baan raadinayey. Waan ku faraxsanahay inaan maanta adi ku helo, Waana ku guuleestay rajadeeydiina waan helay. Ka dib gurigeygaan imid waan is celin waayay aad baan u ooyay farxad darteed, Allaah baan u mahad celiyay ka dib waan tukaday, markaasna waan iska ducaystay, anigoo halka iska fadhiya oo ducadaydii wata ayaan dhawaaq maqlay oo la i dhahayo haka harin Altaqwa! Mar labaad ayaan dib u ooyay Alhamdulililaah. Hada dhamaan Walaalaha waxaan idiinka codsanayaa in aad ii soo duceeysan reer Altaqwa oo dhan ugu horeeya sheekh xanafi gabdhaha walaalheena ee waqtiga noo huray najla zunairah ilwaad iyo intii wax qabada oo dhan altaqwa inuu quraanka alle ii fududeeyo allena nagu kulmiyo janada fardowsa wabilaahi towfiiq».\nAscwrbt, bismillah kitabka usuulka ayan qolka Altaqwa ka dhiganayey, wilkayga oo 11 years jiro ayan ubilaabay oo ku iri Hooyo waa in aan isla xifdinaa kitaabka usuulka. Xifdigiisa ayan billawney anagoo marayno (أَنَّ الله لا يَرْضَى أَنْ يُشْرَكَ مَعَهُ أَحَدُ فِي عِبَادَتِهِ، لا مَلَكٌ مُقَرَّبٌ، وَلا نَبِيٌّ مُرْسَلٌ؛ وَالدَّلِيلُ قَوْلُهُ تَعَالَى: ﴿وَأَنَّ الْمَسَاجِدَ لِلَّهِ فَلاَ تَدْعُوا مَعَ اللَّهِ أَحَداً ﴾[الجن: 18].) Dugsigana markaas asalka labad ayaa la marayey, Marka waan ka mashquulay waana iska ilaaway kitaabkii. Kumana aanan boorin wiilkayga inuu xifdiska sii wado.Habeen baan ku riyooday nin odey ah oo i cayrsanayo, aniga iyo dad badan. Dadkii waa kala yaacay meel aan ku socono ma garanaynin, Waxan markas arkey luuq yar oo laba derbi u dhexeeyo luuqi ayan galay, Si an iskaga qariyo ninkas oo dadka oo dhan kacabsanayen. Luuqa dhiniciisa kale waxa fadhiyo koox libaaxyo ah, Gabar ordaysa ayaa igu timi luuqi, si iyaduna ay uga dhuumato ninkaas dadka dhan ka wada cabsanayaan, Gabadhi ayan ku iri iga durug oo haygu oodin luuqan libaaxyada ayaan kacabsanayaaye, Marka labada dhinacba cabsi baan ka qabna, dhan libaaxyadii baa naga jooga, dhana ninkii baanka dhuumaynaa. Anagoo sidii dhuumasho ugu jira, ayaa waxa na arkay Ninki. Markas ayu wuxuu ku dhawaaqay meel manta lagu dhumanayo ma jirto. Baxsi majiro manta. waxa kali ah lagu baxsan karaa afarta masaa’il qofkii yaqano. Anagoo wareersan oo aan ku fikiraayo afarta masaa’il waxay yihiin ayan so xasuustey kitabka usuulka, Markas ayan iri ALLah waxaan ka xasuusta (anahu yujibu calayna tacalumu arbaca masaa’il). Markas ayu yiri sax wad saxsantahay, Asagoo dhexda fadhiyo, oo dadku hareerihiisa fadhiyaan, Ayaan hurdadii ka kacay.


Ciidamada Xoogga Dalka oo sheegay in ay jawaab ka bixinayaan duqaymo ay Kenya ka waddo Soomaaliya\nSomger (Gedo) 21 Maajo 2020 – Wararka maanta.\nCiidamada Xoogga Dalka Soomaaliyeed ayaa cambaareeyey Ciidanka Cirka ee dowladda Kenya oo duqeymo ay ka geysteen gudaha dalka Soomaaliya, gaar ahaan gobolka Gedo khasaare nafeed ugu gaystey bartilmaameedyo rayid ah.\nSidoo kale weerar cireedyadaan oo sababay khasaare nafeed iyo mid xooleed dabjoog iyo duurjoogba ayay diyaaradaha Kenya habeenadii lasoo dhaafay ka gaysanayeen deegaanno ay ka mid yihiin: Cows-Qurun, Kaakuma, Lafa-Geri, Buusaar iyo Faxfaxdhuun oo Gedo ku wada yaalla.\nSarkaal ka tirsan Ciidanka Xoogga dalka oo la yiraahdo Korneyl Xasan Aadan Biixi, oo ka mid ah Ciidanka Xoogga ee Gedo ayaa saxaafadda maxalliga ah u sheegay in dayuuradaha Kenya ay halkaa ka gaysteen duqaymo aan loo aaba yeelin, gaar ahaan 24-kii saacadood ee ugu dambeeyay.\nIyadoo sarkaalka intaa raaciyey inay arrintan si dhow isha ugu hayaan ”dadka, duunyada, iyo duur-joogta dhimanaysa”, isla markaana ay ka fal-celin doonaan oo ay kula xisaabtami doonaan dowladda Kenya oo beegsanaysa dhul daaqsiimeed iyo degaanno camiran oo uu rayidku deggan yahay, waloow uusan sharrixin sida.\nXalay oo u dambeysay waxay Kenya duqaysay deegaanno ay ka mid yihii Sama-roone iyo Ciise-guul iyo dhul badan oo dhaca bariga gobolka Gedo.” ayuu yiri Kornayl Xasan Aadan Biixi.


Guddiga doorashooyinka Qaranka oo diwaangaliyeey Sadex Urur siyaasadeed (Sawiro) – Radio Daljir\nGuddiga doorashooyinka Qaranka oo diwaangaliyeey Sadex Urur siyaasadeed (Sawiro)\nAbriil 8, 2018 4:07 g 0\nXisbiyada maanta Shahaadooyinka la siiyay ayaa kala ah Xisbiga wadajir, Xisbiga cadaaladda iyo Midnimada Iyo Xisbiga Samo.\nKamaal Guutaale oo ka hadlayay Munaasabad kooban oo maanta lagu qabtay xarunta gudiga ee magaalada Muqdisho ayaa xusay isaga oo ku hadlayay magaca xisbiyada maanta la diiwaan galiyey in ay Bulshada Soomaaliyeed ahmiyad wayn u leeyahay nidaamka xisbiyada badan oo dalka ka hirgalaya.\nXaliima Ismaaciil Ibraahim Guddoomiyaha Gudiga Madaxa Banaan ee Doorashooyinka Qaranka ayaa Iyana xustay in diiwaan galintan ay tahay mid KMG, lana dhamaystirayo dhawaan shuruucda doorashada dalka oo qeexaysa hanaanka loo marayo meel marinta kama dambaysta ah ee Xisbiyada.\nHoray gudiga doorashooyinku waxa uu diiwaan galin KMG ah siiyay 7-Xisbi, taas oo marka 3-da maanta la diiwaan galiyey lagu daro ka dhigaysa 10-Xisbi siyaasadeed oo aqoonsi KMG ah haysta inay dalka ka jiraan.\nTaliyaha Cusub ee Ciidanka Madaxtooyadda Muqdisho oo xilka la wareegay


Sideen Uheli Karaa Inaan Dajiso? ➡ Raacayaasha ▷ ➡\nWaxaa laga yaabaa 12, 2021 0 comments 520\nDad badan ayaa rumeysan in Pinterest uu yahay madal adag oo loo adeegsado meesha aysan ka jirin suurtagalnimada inuu ka mid noqdo dadka ugu badan ee laga daawaday madasha. Si kastaba ha noqotee, qaybta internetka dhexdeeda, siyaabo kala duwan oo horay loogu socdo ayaa la fulin karaa iyada oo aan loo baahneyn in la waxyeeleeyo keydinta aaladaha.\nSi kastaba ha noqotee, maanta waxaa jira fursado badan oo lagu go'aaminayo sida codsiyada qaarkood loo isticmaali karo iyada oo aan loo baahnayn in la furo codsi gaar ah goobta. Tani shaki la'aan, waxay nasasho u tahay kuwa jecel dunida elektaroonigga ah iyo waliba kuwa doonaya inay helaan walxo wanaagsan oo ka fogeeya dhammaan qalabka waxyeellada leh.\nMarka hoosta waad arki kartaa sida loo yeesho Pinterest adoon soo dagsan arjiga, iyo sidoo kale ku raaxeysiga madal dhib la'aan. Tan oo dhan waxay ku mahadsan tahay dadaalka joogtada ah ee shaqaalaha adduunka elektarooniga ah.\nSuurtagal ma tahay in la yeesho Pinterest iyada oo aan la soo dejin?\nSi aad uga jawaabto su'aashaan, uma baahnid inaad in badan ku dul deg degto arrinta maxaa yeelay waxaa suurtagal ah in si joogto ah loogu isticmaalo Pinterest gudaha barxadda adigoon soo dejisan codsi. Thanks to noocan oo kale ah xaaladaha isticmaaleyaashu maahan inay waqti badan ku qaataan ka saarista walxaha qaar si ay boos uga dhigto.\nIntaas waxaa sii dheer, sidoo kale waxaa jira fursad kasta oo madasha ay si buuxda ugu shaqeyso iyadoon xad lahayn. Marka intaas oo dhan la eego, waxaan hoos ku tusi doonaa sida hel marinka barta Pinterest iyada oo aan loo baahnayn in lagu soo dejiyo arjiga qalabka elektiroonigga ah.\nMiyuu Pinterest qabtaa meelo badan?\nBogga Pinterest ma qaato boos badan, dhab ahaantii waxa sababi kara xoogaa adeegsi ah kaydinta ayaa ah biinanka lagu keydsado barta dhexdeeda. Marka tan la eego, fikrad fiican ayaa ah inaad ku hayso faylasha kaarka SD-ka si looga fogaado wax dhibaato ah\nTalaabooyinka lagu helayo Pinterest adigoon soo dejisan\nHadda, shaqo badan ma qaadato si loo helo faa'iidada isticmaalka Pinterest iyadoo la raacayo sharciga ah inaan la helin buuxda ee ku kaydinta barnaamijka. Marka tan la helo, waxaan ku tusi doonaa tillaabooyinka hoose si aad si fiican wax u barato oo aad u hesho suurtagalnimada inaad naftaada ku tamariso barxadda.\nGali barta Pinterest\nHaddii aad diiwaangashan tahay ama aadan lahayn, mid ka mid ah talaabooyinka la raacayo ayaa ah in la abuuro emayl wadajir ah oo leh lambar sir ah si aad u awoodo inaad gasho qalabka. Sidoo kale waa macquul ku xirmaan xogta koontooyinka Google ama Facebook.\nMarkaad soo gasho xogta saxda ah, waxaad ka heli doontaa bog dib u habeyn ah oo aad ku sii wado howlaha ka dhex jira.\nMa jiraan wax ka sii macaan Pinterest gudahood oo ah inaad awood u leedahay inaad doorato wax kasta oo aad rabto inaad aragto, iyo bilowga bogga wuxuu kobciyaa nuucyada noocan ah. Marka waa inaad heshaa waxa aad jeceshahay oo aad ugu isticmaasho dantaada.\nKu dhaji Pinterest taleefankaaga\nTallaabada ugu dambeysa, ka dib markaad cusbooneysiiso qalabka oo dhan, waa inaad haysataa suurtagalnimada inaad raadiso xulashooyinka dejinta: "Ku dhaji bogga koowaad." Halkaas ka dib, waxaad marin buuxda u heli kartaa bogga wakhti kasta oo maalinta ka mid ah.\n1 Suurtagal ma tahay in la yeesho Pinterest iyada oo aan la soo dejin?\n1.1 Miyuu Pinterest qabtaa meelo badan?\n2 Talaabooyinka lagu helayo Pinterest adigoon soo dejisan\n2.1 Gali barta Pinterest\n2.2 Xulo xulashadaada\n2.3 Ku dhaji Pinterest taleefankaaga


Hoosheeca 1 SOM - HOOSHEECA - Kanu waa Eraygii Rabbiga oo - Bible Gateway\n2 Rabbigu markuu Hoosheeca markii ugu horraysay la hadlay, wuxuu Rabbigu Hoosheeca ku yidhi, Tag, oo waxaad guursataa naag dhillo ah oo waxaad yeelataa carruur dhillo dhashay, waayo, dadka dalku Rabbigay ka fogaadaan sida naagu ninkeeda uga sinaysata. 3 Sidaas daraaddeed wuu tegey oo wuxuu guursaday Gomer oo ahayd ina Diblaayim, oo iyana way uuraysatay, oo wiil bay isagii u dhashay. 4 Markaasaa Rabbigu isagii ku yidhi, Magiciisa waxaad u bixisaa Yesreceel, waayo, in yar dabadeed waxaan dhiiggii Yesreceel ka aar gudi doonaa reerka Yeehuu, oo boqortooyada dadka Israa'iilna waan joojin doonaa. 5 Oo maalintaas ayaan qaansada dadka Israa'iil ku jebin doona dooxada Yesreceel. 6 Oo haddana mar kalay uuraysatay oo gabadh bay dhashay. Markaasaa Rabbigu wuxuu isagii ku yidhi, Waxaad magaceeda u bixisaa [a]Lo-Ruxaamaah, waayo, anigu mar dambe dadka Israa'iil u naxariisan maayo, oo sinaba u saamixi maayo. 7 Laakiinse waxaan u naxariisan doonaa dadka Yahuudah, oo waxaan iyaga ku badbaadin doonaa Rabbiga Ilaahooda ah, oo kuma badbaadin doono qaanso, ama seef, ama dagaal, ama fardo iyo fardooley toona.\n8 Oo haddana markii ay Lo-Ruxaamaah naaskii ka gudhisay ayay uuraysatay, oo waxay dhashay wiil. 9 Markaasaa Rabbigu isagii ku yidhi, Waxaad magiciisa u bixisaa [b]Lo-Cammii, waayo, idinku dadkayga ma ahidin, oo aniguna Ilaahiin idiin ahaan maayo.\n10 Laakiinse tirada dadka Israa'iil waxay ahaan doontaa sida cammuudda badda oo kale, taasoo aan la qiyaasi karin, lana tirin karin, oo waxay noqon doontaa meeshii laga yidhi iyaga, Dadkayga ma ahidin, waxaa laga odhan doonaa, Idinku waxaad tihiin wiilashii Ilaaha nool. 11 Oo dadka Yahuudah iyo dadka Israa'iilba waa laysu soo wada ururin doonaa, oo waxay dooran doonaan mid madax iyaga u ah, oo dalkana way ka bixi doonaan, waayo, maalinta Yesreceel maalin weyn bay ahaan doontaa.


Hargeysa Ma Sii Haysan Karaysaa Magaceeda Caanka Ah: Hoyga Fanka Soomaaliyeed? - WardheerNews\nHargeysa Ma Sii Haysan Karaysaa Magaceeda Caanka Ah: Hoyga Fanka Soomaaliyeed?\nHibo Eebbe ku siiyey, Habeen la iskama qaado.\nBishii Julay 17keedi 2020, waxa dawladda Somaliland xabsiga u taxaaabtay maamulihii telefishanka Astaan TV, Cabdimanaan Yusuf, dhawr jeeerna maxkamad la keenay iydoo aan marna lagu soo oogin kiis cad. Nasiib darro 14kii bishii Noofember 2020ka ayaa lagu xukumay 5 sanno oo xadhig ah iyo ganaax lacageed, Astaan TV Hargeysana irridaha ayaa loo laabay. Bil ka dibna Cabdimanaan xabsigii waa laga sii daayey, waxaana dayuurad loo saaray ilaa Xamar.\nUrurka caalamiga ah ee weriyaasha aan xuduuda lahayn, Reporters without Border (RSF), war-saxaafadeed ay arrinkan ka soo saareen waxay ku tilmaameen in uu ahaa kiis muhmal faro-badani ku gadaanaa, min billaw ilaa dhammaad. Waxay RSF ku dartay in aysan ahayn markii ugu horreysay ee jawrfal suxufiyiin lagula kaco, isla markaana saddex meelood oo meel xadgudubyada loo geystay weriyaasha Soomaalida, sannadkii 2019ka, ay ka dhaceen Somaliland.\nBishii Juun 2020, waxa maamulka Somaliland/Hargeysa uu xabsiga dhigay fannaaniinta Xamda Yusuf Ibrahim iyo Barwaaqo Xaashi. Labo bilood ka horna, bishii April 2020, waxa xorriyadiisa laga qaaday fannaanka heesaaga ah ee Saalax Carab. Sannadihii ka horreeyeyna waxa jeelka loo diray kuwo kale oo ay ka mid yihiin abwaaanada Naciima Qorane iyo Cabdiraxmaan Abees.\nHaddaba waa maxay sababta ka dambaysa tacadigan loogu geysanayo fanka Hargeysa, gaar ahaan dhacdada Astaan TV? Waxa maqaalkani qabaa in falkaasi ahaa dhimbiil ka dhalatay, ama xidhiidh la leh, in Astaan TV noqotay bar kulan faneed oo ay soo dhoweeyeen dhammaan dadka Soomaaliyeed; maamulka Hargeysana aanu jeclaysan; isla markaana ay ahayd mowqif siyaasi ah oo ficil loo rogay.\nWaxa jirey labo barnaamij oo mataanaysan oo midna Hargeysa Astaan TV soo saartay oo la yidhaa Qaaci Show iyo mid Xamar laga soo saaray oo la yidhaa Astaan TV Heelo Show. Waxa iyana jira mid kale oo isla Hargeysa ay ka soo saareen Hawraar Music Productions ee Dayax Band Qaaci. Barnaamijyadan oo runtii ay dadka Soomaaliyeed meel ay joogaan ba aad uga mabsuudeen, farax weyna geliyey, qalbigoodana ku abuuray yididiilo, kalgacal iyo isu-hilaw.\nBarnaamijyadaas Hargeysa ka soo burqaday waxay soo laliyeen, You Tube kana soo dhigeen, heesihii hore oo fannaaniin koonfur ka soo jeedaa ay qaadi jireen oo dhalinyaro Hargeysa joogtaana dib u qaadayaan, iyadoo loo garaacayo qalab fudud oo aan digital ahayn. Mararka qaarna waxa aad is odhan iyagaaba kaga cod-baxsan kuwii asalka ahaa.\nWaxa daawade kasta, oo dhegahana u jalqiyey, u riyaaqay codka iyo tacbiirka wiilka dhalinta yar ee Farxaan Qaboojiye, jooga Hargeysa, ka tirsan kooxda Dayax Band oo isku labo-rogay heestii Cabdi-khadar Xasan (AUN) ee “Waxaan Uurka Kaa Jirin“. Waxa isna qiirada daawadayaasha meel sare geeyey wiilka kale ee C/Karim Cali Shaah markii uu ku dhuftay heesta “Hannaan Socodka Laafyaha” ee uu qaadi jirey fanaankii Cumar Nuur Cabdulle (AUN). Ha ka tegin Najma Nashaad oo Qaaci Show isku kala bixisay heestii Fadumo Qaasim ee “Aaway Hee”. Boqolaal kun oo jeer ayaa mid walba goonidiisa looga daawaday You Tube-ka.\nXagga Xamar na, waxay ku soo jawaab celiyeen iyagoo qaadaya heesihii fannaaniin reer waqooyi ah sida kuwiii Sahra Axmed, Axmed Mooge, Amina Cabdillaahi, Maxamed Nuur Giriig iyo Amina Feyr. Waxa tusaale kaaga filan heesaaga Xaliima Sacdiyo iyo Ibrahim Gacan oo si la yaab leh u darandooriyey heestii Gar-ma-qaate ee ay hore ugu luuqeeyeen Maxamed Nuur Giriig iyo Amina Feyr. Ku dar Safiya Maxamed oo iyana kaga dananisay heestii Sahra Axmed ee Ma Ragaadin Taladee. Ilaah ha u naxariisto intooda aakhiro u xijaabatay, inta noolna ha uga dabo naxariisto. Aamiin.\nFaallada ay ka qoreen daawadayaashu (comments) barnaamijyada Hargeysa laga soo saaray waxa mid ah: bilaash looma oran Hargeysa waa hooyada fanka/Somaliland Hoyga Suugaanta/fanku waa u dhalad/Ilaahoow Hargeysa noo daa/Hubaal fanku inuu Hargeysa ka alkunmay kuna dambayn dooono/ thank you Hargeysa caalamkaa na barteene/ Hargeysa waa mishiinka fanka kicisa iwm.\nFaalooyinka kore waxay shegayaan mid keliya: fanka waa la wada leeyahay, ee lama kala laha; waana hanti dadka ka wada dhexaysa.\nHaddaba haddi maamulka Somaliland/Hargeysa ku guulaystay inuu fannaaniinta Hargeysa joogta ka maanaco inay siyaartaan Xamar, su’aashu waa: maamulku ma baajin karaa kullamada iyo bandhigyada faneed ee ka socda hawada sare (cyber space) iyo internetka? Jawaabtu waa maya.\nWaxa xusid mudan in Hargeysa ku qaadatay magaca hoyga fanka Soomaaliyeed, in dad badan oo hibo faneed leh, ka soo jeeda geyiga Soomaalida oodhan, ay saldhig ka dhigteen Hargeysa.\nSiyaasadda maamulka Somaliland ee ku aaddan in aanay ka raali ahayn wadaagga bandhigyo faneed uu shacabka Somaliland la wadaago Soomaali inteeda kale, ma ay qarsan. Shirkii wada hadallada Somaliland iyo Dawladda Federalka Soomaaliya ee ka dhacy Jabuuti bishii Juun 2020, waxa uu maamulka Hargeysa sida fiinta uga qayliyey, kuna gacan saydhay soo-jeedintii ahayd in aan la xayirin, carqalad-na la gelin isku socodka fanka iyo dhaqanka. Waa mowqif siyaasi ah.\nMar walba waxa maamulka Hargeysa laga maqlaa in aan la siyaasadayn caawimada caalamiga ah, isla markaana waxay si joogto ah u siyaasadeeyaan fanka, weliba ku daraan in xabis iyo tacaddi loo geysto fannaaniinta iyo hal-abuurka kala duwan ee fanka. Macnihii deeqda caalamiga ah aynu wadaagno, fanka iyo dhaqanka se maya. Cajiib!!\nHaddii maamulka Hargeysa aanu beddelin wadiiqadan uu cagta saaray ee ah is-gooniyeynta iyo is-faquuqa faneed/dhaqan, ee aan Ilaah badin, waxa sahal uga wareegi doona magaca caanka ah: Hargeysa Hoyga Fanka Soomaaliyeed. Xasuuso odhaahda caalamiga ah: qof-na gasiirad maaha (no man is an island), sidoo kale shacabka Somaliland.\nIn Hargeysa xarun u noqoto fanka Soomaalida wax ku hagaaga mooye, waxba ku xumaan maayaan. Hibo Eebbe ku siiyey, Habeen la iskama qaado.


Xogaha Ka Soo Baxaya Ergada Isaga Dab Qaadaysa Siilaanyo & Muuse Iyo Ballamaha Maanta Ee Madaxweynaha Iyo Guddoomiye Saleebaan – Geeska Afrika Newspaper | Hargeisa, Somaliland\nXogaha Ka Soo Baxaya Ergada Isaga Dab Qaadaysa Siilaanyo & Muuse Iyo Ballamaha Maanta Ee Madaxweynaha Iyo Guddoomiye Saleebaan\nHargeysa(Geeska)-Dhaqdhaqaaqyo xal loogu raadinayo khilaafka ka dhex qarxay gudaha xisbiga KULMIYE ee u dhexeeya Madaxweyne Siilaanyo iyo guddoomiye Muuse Biixi Cabdi, ayaa meelo kala duwan si xawli ah uga socda, waxaana maanta bilaabmaya wejigii u horeeyay ee kulamo xal raadis ah.\nKhilaafka xisbiga KULMIYE, ayaa maraya meel xaasaasi ah oo sababi kara jaah-wareer siyaasadeed oo dalka ka bilaabma, maadaama oo xisbiga Kulmiye uu magacaabay laba Gole dhexe, iyo laba guddi fulineed, oo weliba uu garab kastaa gaarkiisa u cayimay waqtiga uu dhacayo shirweynaha golaha dhexe ee uu isagu wato.\nLabada dhinac waxa ay isku maandhaafsanyihiin sharciyadda xisbiga oo ay qolo kastaa u fasirayso qaab waafaqsan doonisteeda iyo tallaabooyinka ay qaadday, waxaana khilaafkan xisbiga bu’ u ah murashaxnimada uu ku dhawaaqay Muuse Biixi Cabdi.\nWax garadka Bariga Burco\nOdayaal iyo wax garad ka soo jeeda beesha Bariga Burco ee Madaxweyne Silaanyo ayaa gelinkii dambe ee Isniintii bilaabmay dhaqdhaqaaqyo xal raadis ah, waxaanay duhurnimadii Isniintii ay kulan la yeesheen madaxweyne Siilaanyo. Sida ay Geeska Afrika u sheegeen ilo xogogaal ahi, madaxweyne Siilaanyo wuxuu markii hore guddiga u caddeeyay inaanu wax wada hadal ah la galayn guddoomiye Muuse Biixi, isagoo ku dooday in lagu soo doontay kursigiisa madaxweynenimo. Laakiin dood iyo falanqayn kadib waxa ay madaxweynaha iyo odayaashu isla garteen in xaaladda dhulka la dhigo islamarkaana uu ogolaado madaxweynuhu inay guddigani xal raadiyaan.\nIsla markiiba waxa ay ergadani kulan kale la yeesheen guddoomiyaha KULMIYE Muuse Biixi Cabdi iyo odayaal ka socday Beeshiisa, iyagoo u bandhigay waxyaabihii ay madaxweynaha ka wada hadleen, waxaanay isna dhinaciisa ka dalbadeen inuu xaaladda dejiyo, islamarkaana uu xulo odayaal beeshiisa ka socda oo ay si toos ah u wada xidhiidhaan, kuwaas oo uu Muusena aqbalay. Guddiga ka socotay dhinaca Beesha Bariga Burco waxa ka mid ah General Xasan Salin, Xasan Gaafaadhi, Ina Dhuuxyare iyo odayaal kale oo muxtarim ah. Laakiin waxa soo baxaya warar sheegaya in madaxweyne Siilaanyo aanu weli si rasmi ah ugu qancin dhaqdhaqaaqyada wada hadal iyo xal raadiseed ee ay odayaashani wadaan.\nSaleebaan iyo Siilaanyo\nGuddoomiyaha Golaha guurtida Md. Saleban Maxamuud Aden, oo isagu maalin ka hor dalka ku soo laabtay, ayaa subaxnimadii hore ee shalay wuxuu kulan la yeeshay Madaxweyne Axmed Maxamed Siilaanyo, oo uu guddoomiye Saleebaan ugu tagay inuu kala hadlo sidii khilaafka KULMIYE ka taagan maaro loogu heli lahaa. Waxase ay wararku sheegeen inay madaxweyne Siilaanyo iyo guddoomiyaha guurtidu markii hore isla fahmi waayeen xal u helidda khilaafka KULMIYE, waxaanu warka uu Geeska Afrika helay sheegayaa in madaxweyne Siilaanyo ku adkaystay inaanu wax wada hadal ah la galayn Muuse Biixi, waxaanay dood iyo hadalo ad-adag ka dib la sheegay inay kala tageen iyagoon waxba isla garanin, markaas ka dibna wuxuu guddoomiye Saleeban si hal-ka-haleel ah u magacaabay guddi culus oo guurtida ah oo ay hoggaaminayaan xubnaha shirguddoonka iyo odayga ruug cadaaga ah ee Xaaji Cabdi-Waraabe.\nWaxa xalay guddoomiyaha guurtida Md. Saleban Maxamuud Aden ay xubno wasiiro ahi u keeneen farriin uga timid madaxweynaha oo lagu xaqiijiyay in isaga iyo xubnaha guurtidu, uu madaxweynuhu maanta 10:00 barqanimo xafiiskiisa ku sugayo. Sidoo kale wararkan xogogaalka ah ee uu Geeska Afrika helay waxay sheegayaan inay maanta duhurnimada madaxweynaha la balansan yihiin guddigii hore ula kulantay ee ka socotay Beesha Bariga Burco.\nLabadan kulan ee maanta ka dhacaya madaxtooyada, gaar ahaan kulanka ay madaxweynaha iyo guurtidu u balansanyihiin ayaa la filayaa inuu dejiyo xawaaraha uu ku socdo khilaafka xisbiga KULMIYE, waxaana ay bulshadu u dheg taagaysaa natiijada kulankaas iyo kulamada kaleba, oo la filayo in ay jaan-goyn doonaan khariiradda uu ku sii soconayo khilaafka Kulmiye iyo heer-kulkiisa.


Dagaalka qasaaraha badan geystay ee dhex maray ciidamada Puntland iyo Al-Shabaab (Faahfaahin) – Balcad.com Teyteyleey\nDagaalka qasaaraha badan geystay ee dhex maray ciidamada Puntland iyo Al-Shabaab (Faahfaahin)\nWasiirka Amniga ee dawladda Puntland Cabdi Xirsi Cali Qarjab oo shir jaraa’id ku qabtay magaalada Garoowe ayaa faahfaahin ka bixiyey weerar gaadmo ah oo ay Al- Shabaab kusoo qaadeen Saldhig ay lahaayeen ciidamada Puntland oo ku yaala tuulada Af-Urur.\nWasiir Qarjab ayaa sheegay in ay si adag ciidamadu iskaga difaaceen kooxahan weerarka ah, wuxuuna sheegay in khasaaraha ugu badan uu soo gaaray shacabka oo ay laayeen dad badan oo daganaa tuulada Af-urur oo ay galeen.\nDagaalka dhexmaray ciidamada Puntland iyo Ururka Alshabaab ayaa sababay dhimasho iyo dhaawac tiro badan oo iskugu jira Sarakiil Ciidan, Askar iyo dadka Deegaanka.\nPuntland wali si rasmi ah uma sheegin inta ka dhimatay in kastoo Wasiir Amniga Puntland uu sheegaya in ay baarayaan inta ay leegtahay dhimashada Askarta ka tirasan ciidmada Puntland.\nWar lagu qoray Warbaahinta Taageerta Al-Shabaab ayaa lagu sheegtay masuuliyadda weerarka waxaana ay sheegeen iney ku dileen 61 Askari oo ka tirsan ciidamadda Puntland.\nDegmada Carmo oo ka tirasan Gobalka Bari ayaa la sheegay in la keenay Dad dhaawac ah oo gaaraya in ka badan 30 Qof oo iskugu jira Dad rayid ah iyo Askar ka tirsan Puntland.\nTan iyo sanadkii 2010 oo uu si rasmi ah u bilowday dagaalka ay isaga soo hor-jeedaan ciidamada Puntland iyo Al-shabaab waxaa degaanadaas ka dhacaayey dagaalo goos-goos ah oo khasaare naf iyo hantiba leh geystay.\nThe post Dagaalka qasaaraha badan geystay ee dhex maray ciidamada Puntland iyo Al-Shabaab (Faahfaahin) appeared first on Ilwareed Online.\nFaadumo Saciid: “Somalilaneey xageed galeysaan marka la idinka soo weeraro Yeman iyo Iiraan?”\nKulan dhex maray Madaxweynaha Soomaaliya iyo La-taliyaha Boqorka Sacuudiga oo fashil ku dhammaaday


WAR-SAXAAFADEED – Barnaamijka Tubta Toosan – Qaranimo Online\nYou are here: Home 2016 August 28 WAR-SAXAAFADEED – Barnaamijka Tubta Toosan\nWAR-SAXAAFADEED – Barnaamijka Tubta Toosan\nPosted on August 28, 2016 by Adan Awale | 0 Comments\nMuqdisho | QOL | August 27, 2016 – Wadatashi Dadweyne ee ku aadan Istraatejiyada Heer Qaran iyo Qorshe Howleedka Ka Hortaga iyo La Dagaalanka Fikirka Rabashadaha wata ee Xagjirka.\nMogadishu 27 August 2016 – Barnaamijka Tubta Toosan ayaa maanta ku dhowaaqay Wadatashi Dadweyne oo soconaya muddo labo toddobaad ah oo ku aadan nuqulka labaad ee Istraatejiyada Heer Qaran iyo Qorshe Howleedka Ka Hortaga iyo La dagaalanka Fikirka Rabshadaha wata ee Xagjirka. Tubta Toosan waxey aad u fahamsantahay muhiimada wadatashiga bulshada iyo in fursad loo siiyo inay ka qeybqaataan go’aanka arrimaha muhiimka u ah bulshada oo ay ka mid tahay Ka Hortaga iyo La dagaalanka Fikirka Xagjirka ah (CVE), si bulshada dalka gudihiisa iyo kuwa qurba joogta ay fursad ugu helaan ay fikirkooda iyo taladooda ku biiriyaan Istraatejiyada.\nHon Mustafa Duhulow, Xiriiriyaha CVE ee Soomaaliya ayaa hoosta ka xariiqad muhiimada wadatashiga bulshada waxuuna yiri “10kii bilood ee la soo dhaafay waxaan ku guuleysanay inaan bulshada qeybaheeda kala duwan gaarno, sida dumarka, dhalinyarada, madaxda Dhaqanka iyo Culumada, si aan u diyaarino Istraatejiyada Heer Qaran ee Ka hortaga iyo La dagaalanka Fikirka xagjirka. Sidaas daraadeed, si aan u sii xoojino wadahalka bulshada oo aan u gaarno qof walba waxaan ku faraxsanahay inaan idin la wadaago inaan bilownay wadatashiga Dadweynaha oo socon doona muddo 2 usbuuc ah. Waxaan rabnaa in shaqsi walba ama gudaha dalka ha joogo ama Qurbaha in uu ka qeybqaato wadatashiga, wadahadalka iyo”\nAbdirahman Omar Osman (Eng. Yarisow) ayaa ku booriyey dhammaan bulshada inay fursadan ka faa’iideystaan, waxuuna yiri “Barnaamijka Tubta Toosan waxuu marwalba diirada saarayey in sameynta Istraatejiyada P/CVE ay noqoto mid Soomaali leedahay oo Soomaali hoggaamineyso waana markii ugu horeysey dalka aan heysano Istraatejiyad ku timid nidaam wadatashi iyo wadahadal ah. Sidoo kale waa markii ugu horreysey taariikhda Soomaalida oo Istraatejiyad Heer Qaran ah wadatashi dadweyne loo sameeyo, tanoo fursad u ah shacabka inay ka faa’iideystaan oo fikradahooda iyo taladooda ku soo gudbiyaan mudada labada usbuuc ah, si Istraatejiyada u noqoto mid Soomaali iska leedahay.”\nHon Mustafa Duhulow ayaa sheegay in dadaalkii 10ka bilood ahaa la isku dayey in la gaaro bulshada qeybaheeda badan, hase yeeshee ay jirtey caqabado dhanka amniga iyo dhaqaale la’aan ah oo keentay in la gaari waayo shaqsi walba. Sidaas daraadeed, ayaan u go’aansanay inaan wadatashi dadweyne oo labo usbuuc ah aan sameyno si loo gaaro shaqsi walba. Mudadii aan dadaalkan wadnay waxaan sameynay guddi ka kooban wasaaradaha iyo hay’adaha Dowladda Federaalka, Xiriiriyeyaasha CVE ee Dowlad Goboleedyada Puntland, GalMudug, Koofur-Galbeed, iyo Gobolka Banaadir iyo bulshada rayidka ah sida dumarka, dhalinyarada, culumada, madax dhaqameedka, ganacsatada iyo dhammaan qeybaha bulshada. Dadaaladaas muhiimka ah ee 10kii bilood aan soo wadnay waxaan go’aansanay inaan sii ballaarino wadatashiga bulshada si shaqsi walba loo gaaro bacdamaa Istraatejiayda P/CVE ay muhiim u tahay dhammaan shacabka Soomaaliyeed. Doorka Culumada ayaa muhiim ah oo horseedi kara in Fikirka Xagjirka la joojiyo bacdamaa ay Diinteenu tahay mid Nabadeed. Sidaas daraadeed, Culumada waa inay waqti geliyaan Istraatejiyada si ay fikirkooda ugu daraan.\nUgu danbeyntii Mudane Duhulow ayaa ka codsaday dhammaan shacabka inay si buuxda uga qeybqaataan wadatashigan mudada labada usbuuc oo ku eg 9ka September 2016ka. Sidaas daraadeed, waxaa muhiim ah in shaqsi walba uu xaqiisa dimoqraadiyada ah uu ka faa’iideysto oo uu si buuxda uga qeybqaado wadatashiga Istraatejiyada. Fadlan waqti geli aad ku ku akhrisato Istraatajiyada ee linkiga xaga hoose. Sidoo kale waxaan rabnaa shaqsi walba inuu sii gaarsiiyo bulsho weynta Soomaaliyeed. Waan ognahay in ururada Bulshada ee u ololeeya arrimaha Dhalinyarada, Haweenka, Xuquuqul Insaanka iyo gaar ahaan saaxiibadeena dhanka warbaahinta ay si buuxda noo taageeri karaan si aan u gaarno dhammaan bulshada gudaha iyo kuwa qurbaha jooga. Caawinaadaada dhankan ah aad baan u soo dhoweyneynaa waxaana idinka warsugeynaa inaad Istraatejiyada gaarsiisaan shaqsi walba oo Soomaaliyeed.\nFadlan la soo xiriir Tubta Toosan cvesomalia@gmail.com ama mpicsom@gmail.com +252617885690\nAbaliisha 9-kii ugu wanaagsanaa Gobolka Banaadir 80-meeyadii July 5, 2016\nNabadoon Caan Ah Oo Muqdisho Lagu dilay May 10, 2017\nRW Khayre oo balan-qaaday in xukuumaddiisu ay kaalin mug leh siineyso culimada si loo jebiyo fikirka qalafsan ee Al-Shabaab. November 14, 2017\nSomali Government denies claims made in the Indian Ocean Newsletter – issue 1455 dated 21 July 2017 July 23, 2017\nXildhibaano tegay Cadaado oo war-murtiyeed ka soo saaray khilaafka Galmudug September 28, 2017\nMD Cameey: Puntland maahane inta Kale Shabaab ayaa Maamusho, Maqal September 3, 2017\nVIDEO: Faaliyaha qaranka 23 01 2016 qaybaha ugu xiisaha badan January 24, 2016\nHay’ada Socdalka iyo Jinsiyadaha Oo xafiis Horleh Ka Furatay Beledxaawo January 2, 2018


Bahda warbaahinta gobolka Mudug oo ka tacsiyeeyay wariyayaashii lagu waxyeelay magaaladda Muqdisho baaqna ka soo saaray. – Radio Daljir\nSeteembar 22, 2012 6:26 b 0\nGaalkacyo, Sep 22- Kulan ballaaran oo maant oo taariikhdu tahay 22-Sep-2012 ay isugu yimaadeen wariyayaasha ka shaqeeya hay’adaha warbaahinta ee gobolka Mudug ayay tacsi ka dib waxay baaq u direen dawladda Soomaaliya,hay’adaha QM,kuwa caalamigaa iyo kuwa maxaligaaba inay gargaaraan caafimaad u fidiyaan saxafiyiintii ku dhaawacmay qaraxii habeen hore ka dhacay aga-gaarka guriga hooyooyinka.\nSaxafiyiinta ayaa si isku mida u cambaareeyay qaraxyadii ay ku dhinteen 3 wariye kuna dhaawacmeen 4 kale kuwaasoo ka mid ahaa saxafiyiinta warbaahinta dawladda iyo kuwa madaxa bannaan,sidoo kale jimcihii shalay isla Muqdisho lagu dilay wariye ka tirsanaa idaacadda radio Maanta oo dhawaan laga hir-galiyay caasimadda.\nUgu horayn waxaa kulanka ka hadlay gudoomiyaha ururka saxafiyiinta Soomaaliyeed ee Nusoj Burhaan Axmed Daahir waxaana uu si kulul u cambaareeyay kooxihii ka danbeeyay dilalkii macna darada ahaa ee lagu dilay laguna dhaawacay xirfad-layda warbaahinta Soomaaliya, Burhaan ayaa saxafiyiinta ku booriyay inay dhabar adayg muujiyaan oo ay halkooda ka sii wadaan dadaalka dheerigaa ee ay u hayaan dalkooda.\nCawil Maxamuud Cabdi agaasimaha radio Gaalkacyo ayaa isaguna dawlada Soomaaliya ugu baaqay inay baaritaano la hubo ku samayso cid walboo lug ku leh falkaasi arxan daradaa, Cawil ayaa tilmaamay inay ka xunyihiin dalalka soo laab-laabtay ee lala eeganayo adeegayaasha bulshada Soomaaliyeed.\nC/risaq Cali Cabdi (Silver) k/simaha agaasimaha daljir Gaalkacyo oo ka mid ahaa xubnihii soo qaban-qaabiyay kulankan ayaa QM,hay’adaha caalamigaa,kuwa maxaligaa iyo shacabka Soomaaliyeedba ugu baaqay inay gar-gaar deg-dega u fidiyaan saxafiyiintii ku dhaawacmay qaraxii ka dhacay agagaarka guriga hooyooyinka, waxaana uu dawladda Soomaaliya iyo maamul goboleedyada ka codsaday in gacan bani-aadantinimo loo fidiyo saxafiyiintiis aan waxba galabsan, Silver ayaa ugu danbayntii talo ahaan u soo jeediyay in la dhawro xaqa saxafiga.\nKulankan oo ay ka soo qayb galeen in ka badan 20 saxafi oo isaga kala yimid waqooyiga iyo koonfurta Gaalkacyo ayaa la isku afgartay in laga shaqeeyo mid-nimada iyo wada shaqaynta qaybaha warbaahinta gobolka.